Još jedna pobeda FK „Takovo“ – GM Press\nJoš jedna pobeda FK „Takovo“\nJuče su fudbaleri FK“ Takovo“ dočekali ekipu“ Trepče“ iz Kosovske Mitrovice. 32 kolo završeno je još jednom pobedom milanovčana rezultatom 2:0.\nIza „Takova“ je težak period a sada niže pobede. Ovo je treća u nizu, jako značajna za opstanak u srpskoj ligi. Gol u 28′ postigao je Aleksandar Janković , a u 34′ Igor Grkajac.\nVladimir Simić, predsednik FK „Takovo“ kaže da je ponosan na postignute rezulatate i da cilj koji su imali pre 5 kola, sada već premašen. Svakom novom pobedom, fudbaleri“Takova“ povećavaju svoju vrednost i doprinose boljem imdžu „Takova“ koji zaslužuje gornji deo tabele.\n-Ovo je bila sezona teško opisiva samo za intervju, prvo je bilo podvučeno da ispada pet liga sada je to promenjeno na sedam , vrlo moguće i na osam. „Takovo“ je bilo u jednoj neshvatljivo teškoj situaciji, ali uz izuzetan trud i rad uspeli smo da prevaziđemo sve te teške momente. Pokazali smo veliki karakter, veliko htenje , disciplinu kao i taktičko nadmudrivanje u poslednja tri kola- istakao je za GM PRESS predsednik kluba „Takovo“ Vladimir Simić.\nFoto/ Vladimir Simić, predsednik FK „TAKOVO“\nDobro pozicionirana ekipa „Trepče“ iz Kosovske Mitrovice i ako je imala jaku želju da se plasira na još jedno mesto iznad na tabeli , zakazala je protiv jako motivisane ekipe“ Takova“.\n– Ekipa „Takova“ je definitivno bila mnogo više motivisana od nas koji smo na četvrtom mestu na tabeli , ali daleko od toga da smo ostvarili sve naše ciljeve , nismo odustali od toga da se popnemo na drugo ili treće mesto na tabeli. Imaju odličan kvalitet, znali smo protiv koga igramo, pokušali smo da im odgovorimo našom igrom, prvih 15′-20′ to je odlično izgledalo , ali smo zakazali- rekao je za portal Dalibor Kurćubić, trener FK“ Trepča“.\nFoto/ Dalibor Kurćubić, trener FK“ Trepča“\nJoš dva kola do ostala su kraja sezone, sledeću utakmicu fudbaleri „Takova“ igraće protiv „Sušice“ iz Kragujevca , a meč je zakazan za nedelju u 17:30 časova. 6. juna na svom terenu dočekaće ekipu „Mladog Radnika“ iz Požarevca.\nTags: FK Takovo, fk trepca, gornji milanovac, sport, sportska dešavanja\nU okviru akcije "Gnev" uhapšen čačanin


Luksuzna vila sadrži apartmane sa pet spavaćih soba, stambene prostore otvorenog plana, kuhinju sa kompletnom uslugom, veliki otvoreni bazen i terasu, đakuzi, saunu, solarijum, bioskop sa privatnim barom, otvoreni roštilj i obezbeđen parking.\nSmeštena u španskim brdima Nueva Andaluzije sa direktnim pogledom na impresivnu planinu La Konča, luksuzna vila sa pet spavaćih soba je nedavno renovirana kako bi se stvorio jedinstven dom.\nNa tržištu za 4,9 miliona evra, vila obuhvata apartmane sa pet spavaćih soba, stambene prostore otvorenog plana, kuhinju sa punom uslugom, veliki otvoreni bazen i terasu za dnevni boravak, đakuzi, saunu, solarijum, bioskop sa privatnim barom, otvorenim roštiljem i obezbeđenim parkingom.\nProstire se na 447m2, pažljivo je redizajnirana i interno konfigurisana, sa modernim enterijerom uključujući drvene podove, mermerne radne ploče i luksuzne tepihe.\nNa samom ulazu u vilu očekuje vas hol koji vodi direktno u veliki dnevni boravak otvorenog tipa. Vrata od poda do plafona otvaraju se ka prostranoj terasi za sunčanje sa koje se pruža pogled na planinu La Konča. Takođe u prizemlju je potpuno opremljena kuhinja sa mermernim ostrvom i trpezarijom.\nTu su četiri apartmana za goste i prostrana glavna spavaća soba sa garderobom, velikim kupatilom i privatnom terasom. Ovaj sprat takođe obuhvata vešeraj, privatni barski deo dizajniran u art deco stilu, bioskop i teretanu sa saunom i toaletom, kao i veliki solarijum sa đakuzijem, prostor za opuštanje i nadstrešnicu za dva automobila.\nIspred vile se nalazi veliki bazen i dnevni boravak, okružen uređenim mediteranskim vrtovima sa skrivenim roštiljem idealnim za večeru na otvorenom.


Donacija sigurnoj kući Sombor\nNaslovna Info Opštinske vesti Donacija sigurnoj kući Sombor\nU petak, 22. marta Sigurnu kuću u Somboru, posetile su članica i predsednica Saveta za rodnu ravnopravnost Skupštine Opštine Bačka Palanka i članica Gradskog veća, kako bi dale svoj doprinos manifestaciji Dobrotvorni prolećni ples, koji se održava 26. marta sa ciljem opremanja igraonice, ali i podizanju svesti o važnosti podrške koju društvo treba da pruži u rešavanju pitanja nasilja u porodičnim i partnerskim odnosima.\nZa napredak našeg društva i opštine prioritetno je ulaganje u ekonomsko osnaživanje žena, a posebno ranjive kategorije žena, kako bi se suzbilo nasilje nad ženama i podigla svest o rodnoj ravnopravnosti i eliminisale predrasude o ulozi žena i muškaraca u porodici i društvu. S tim u vezi, važno nam je da korisnice usluga Sigurne kuće budu bezbedno zbrinute i da uslovi u kojima borave na privremenom smeštaju u Sigurnoj kući budu dostojanstveni, kako bi žene povratile izgubljeno samopoštovanje, koje su u poremećenim partnerskim odnosima izgubile.\n„Na osnovu Sporazuma o saradnji između Saveta za rodnu ravnopravnost Skupštine Opštine Bačka Palanka i Sigurne kuće grada Sombora potpisanog 2016. godine, možemo da izrazimo zadovoljstvo u vezi sa dosadašnjom saradnjom i pružanju usluga. Sigurna kuća nam je važan partner na putu suzbijanja nasilja u porodičnim i partnerskim realacijama, kao i pozitivni primeri žena koje su bile uključene u sistem i uspešno i uz podršku izašle iz okruženja u kom su trpele neki od oblika nasilja.\nOvom prilikom poklonjene su igračke, računar i sto za računar kako bi igraonica u Sigurnoj kući što pre dobila svoju funkciju“, navodi predsednica Saveta za rodnu ravnopravnost, Maja Pilipović.\nPrethodni tekstRoditelji napravili raj za decu u vrtiću „Maslačak“\nSledeći tekstUspeh Tatjane Pavlović


Održana sjednica Organizacionog odbora karate turnira „TK Open“ – BH Glas\nPočetna / Sport / Međunarodni Sport / Održana sjednica Organizacionog odbora karate turnira „TK Open“\nOdržana sjednica Organizacionog odbora karate turnira „TK Open“\n31. Januara 2017.\tMeđunarodni Sport, Sport Komentari isključeni za Održana sjednica Organizacionog odbora karate turnira „TK Open“ 775 Pregleda\nKarate turniru „TK Open” treba vratiti nekadašnji sjaj i na tom putu neophodan je značajniji angažman svih subjekata okupljenih oko ovog sportskog projekta, zaključeno je na jučerašnjoj sjednici Organizacionog odbora ove sportske manifestacije, kojom je predsjedavao premijer Tuzlanskog kantona Bego Gutić.\n– „Ova sportska manifestacija međunarodnog karaktera veoma je značajna, ne samo za Tuzlanski kanton, nego i za Federaciji i Bosnu i Hercegovinu u cjelini. To je manifestacija koja se organizira povodom Dana nezavisnosti BiH, a obzirom na broj učesnika, međunarodni karakter, kao i činjenicu da okuplja najbolje sportiste karatea iz Evrope i svijeta nesumnjivo je da zaslužuje znatno veću pažnju” rekao je ovom prilikom premijer Gutić, ističući da će Vlada, u skladu sa tradicionalnom praksom i ove godine biti pokrovitelj.\nTakođer je rečeno da se poseban trud i zalaganje svih učesnika u organizaciji ovog 18. po redu turnira treba usmjeriti na njegovo ponovno omasovljavanje.\n– „Osim Vlade očekujem da značaj ove manifestacije prepoznaju i drugi nivoi vlasti ali i brojni sponzori, javna preduzeća i ustanove. Podršku ovom sportskom događaju treba dati, prije svega zbog njegovog ugleda na domaćoj i međunarodnoj sceni, ali i zbog činjenice da je organizator Turnira jedan od najtrofejnijih sportskih kolektiva u BiH” istakao je premijer Gutić.\nOve godine KBS „Tuzla – Sinbra” slavi i 20 godina svog postojanja, što je dodatni podstrek za kvalitativni iskorak u organizaciji Turnira koji će biti održan 25. i 26. februara.\nProšla Vlada Tuzlanskog kantona zadovoljna rezultatima rada i aktivnostima UKC-a\nSledeća Tuzlanski kanton odgovorio na sva pitanja iz Upitnika Evropske komisije


SNS o protestima : Cvetanović nosi tri transparenta - JUGPRESS\nGradski odbor SNS objavio je sinoć na svom sajtu da je se “Više hiljada Leskovčana danas okupilo na platou ispred Narodnog muzeja Leskovac i nakon toga krenulo u mirnu protestnu šetnju ulicama Leskovca u znak podrške predsedniku Republike Srbije Aleksandru Vučiću nakon naslovnica lista NIN i lista Danas na kojima je predesednik Vučić predstavljen kao meta”.\nNa sajtu su objavljene i tri fotografije na kojima je na čelu kolone gradonačelnik Leskovca Goran Cvetanović, koji je i predsednik Gradskog odbora SNS , i koji, zajedno sa aktivistima, nosi transparent “Leskovac je uz Vučića” a na drugoj fotografiji je sa transparentom “Nasilje nije hrabrost”.\nNa trećoj Cvetanović drži transparent sa natpisom “Nasilje nije moj izbor”.\n” Građani Leskovca smatraju da ove naslovnice predstavljaju udar na čitavu Srbiju, na predsednika Vučića koji nastoji da očuva mir, stabilnost i ugled Republike Srbije u čitavom svetu. Više hiljada ljudi šetalo je ulicama Leskovca noseći transparetne na kojima je pisalo „NASILJE NIJE HRABROST“, „NASILJE NIJE MOJ IZBOR“, „LESKOVAC JE UZ VUČIĆA“, „NAŠE METE SU MIR I STABILNOST“ i „NASILJE NIJE BUDUĆNOST“.Spontanom skupu koji je organizovan putem društvenih mreža priključili su se i aktivisti Srpske napredne stranke”, navodi se u objavi na stranačkom sajtu koju prenosimo integralno, kao i objavljene fotohrafije.\n6 Decembra, 2019 11:22 am\n5 Decembra, 2019 6:49 am\nMirna šetnja normalnih i skromnih ljudi koji žele budućnost bez nasilja.


U PROCEDURI 132 PROPISA\nU PROCEDURI 132 PROPISA\nNi Tomin zakon još ne brišu s liste\nBivši predsednik Srbije Tomislav Nikolić već dve godine nije na političkoj sceni, a njegov predlog Zakona o finansiranju političkih stranaka, koji je pisao kao poslanik 2009. još "čeka" u skupštinskoj proceduri.\nOvo je samo jedan od primera, a u parlamentarnim fiokama i dalje se nalazi ukupno 132 akta, iako su pojedinim predlagačima mandati odavno završeni, a neki su i prestali da se bave politikom.\nKako je objašnjeno u parlamentu, dokumenta su ušla u proceduru, zavedena su i ne mogu biti sklonjena, dok neko ne bude formalno podneo zahtev za njihovo povlačenje.\nMeđu "večnim" predlozima nalazi se i akt o finansijskoj podršci porodicama sa decom, radu i vanparničnom postupku, zaštitnika građana iz 2013. godine. Na ovoj funkciji je tada bio Saša Janković. On je, u međuvremenu, bio predsednik Pokreta slobodnih građana, a onda je otišao iz političkog života.\nTu su i ideje koje su predlagali poslanici Dss dok je predsednik bio Vojislav Koštunica, a šef poslaničkog kluba Miloš Aligrudić. U proceduri su i zakoni koje su pisali predsednik URS Mlađan Dinkić i njegovi poslanici, a ta partija ne postoji već nekoliko godina.\nZapisano je da je i predlog izmena Zakona o Skupštini Srbije podneo Nebojša Stefanović, tadašnji poslanik, a sada ministar unutrašnjih poslova. Profesor Vladimir Pavićević odlučio je da postane deo političkog života Crne Gore, a u proceduri su ostali njegovi predlozi dok je bio deo Nove stranke Zorana Živkovića.\nVLADA POVLAČI SVOJA DOKUMENTA\nSituacija sa zakonima koje predlaže Vlada potpuno je drugačija. U slučaju promene premijerskog tima, svi akti koje su ministri poslali Skupštini, a nisu usvojeni, do izbora novih članova Vlade, vraćaju se u Nemanjinu 11. Tek po izboru tima posle glasanja, donosi se odluka da li će neki biti ponovo vraćeni poslanicima ili će se pisati novi propisi.


PREDSTAVNIČKI DOM PARLAMENTARNE SKUPŠTINE BIH: Usvojeni prijedlozi zakona o izmjeni Zakona o javnom RTV sistemu BiH, o izmjenama i dopunama Zakona o kontroli kretanja oružja i vojne opreme, o dopunama Zakona o odlikovanjima BiH\nPredstavnički dom Parlamentarne skupštine BiH usvojio je po hitnom postupku Prijedlog zakona o izmjeni Zakona o javnom RTV sistemu BiH, na zahtjev Savjeta ministara BiH.\nPredloženom izmjenom, važeći sistem naplate RTV takse putem telekom operatera u BiH biće nastavljen do 30. juna 2016. godine, čime bi se omogućilo nesmetano finansiranje i funkcionisanje tri javna RTV servisa u BiH.\nUsvojen je zaključak da Odbor javnog RTV sistema do 30. aprila dostavi novi model naplate RTV takse.\nNisu usvojeni zaključci kojima je predloženo razrješenje i imenovanje novog Upravnog odbora javnog RTV sistema i Upravnog odbora BHRT-a, kao i to da se entitetskim parlamentima predloži da raspuste upravne odbore entitetskih javnih RTV servisa.\nPredstavnički dom usvojio je Protokol o saradnji u traženju nestalih lica između Savjeta ministara BiH i Vlade Srbije, koji je predložilo Predsjedništvo BiH.\nPredstavnički dom usvojio je Prijedlog zakona o izmjenama i dopunama Zakona o kontroli kretanja oružja i vojne opreme, čiji je cilj poboljšanje zakonskih rješenja i bolje sprovođenje zakona u korist institucija i privrednika u oblasti namjenske industrije.\nU prvom čitanju podržan je Prijedlog zakona o dopunama Zakona o odlikovanjima BiH kojim se predviđa uvođenje ordena srebrnog grba sa mačevima koji bi bio dodjeljivan vojnim licima iz BiH za ispoljenu hrabrost i požrtvovanje u pružanju pomoći u prirodnim, tehničkim i drugim katastrofama.\nUsvojeni su izvještaji za prošlu godinu o radu parlamentarnih komisija, o radu parlamentarnog vojnog povjerenika BiH i o radu Odbora za žalbe građana parlamenta BiH.\nPredstavnički dom imenovao je Jasmina Pilicu za zamjenika direktora Kancelarije za reviziju institucije BiH iz reda bošnjačkog naroda.\nIzvor: Vebsajt Glas Srpske, 17.03.2016.


QOSHE - Kome treba još 1.000 komunalnih policajaca? - Redakcijski Komentar\nKome treba još 1.000 komunalnih policajaca?\nMeđu njima je i odluka o novom ovlašćenju komunalnih policajaca koja im omogućava da, osim redovne policije, i oni mogu da pišu naloge za odvoženje nepropisno parkiranih vozila „paukom“. Obrazlažući tu odluku, zamenik gradonačelnika Goran Vesić najavio je da će Grad uskoro zaposliti još bar 1.000 komunalnih policajaca, jer ih je sada, kako kaže, svega 300, odnosno „jedan na 5.000 građana, što je malo“.\nMožda bi ovakav potez i imao smisla da su Beograđani imali prilike da na delu vide koristi od ove institucije, koja bi trebalo da radi u opštem interesu i služi građanima. Umesto toga, među iskustvima sa Komunalnom........


Potpredsednica Snežana Sedlar na promociji knjige o 58 znamenitih žena Zrenjanina - Skupština Autonomne Pokrajine Vojvodine\nNovi Sad/Zrenjanin, 05. mart - Potpredsednica Skupštine AP Vojvodine i članica Odbora za ravnopravnost polova i Ženske parlamentarne mreže Snežana Sedlar, prisutvovala je u Gradskoj kući u Zrenjaninu, svečanoj promociji knjige “Znamenite žene Velikog Bečkereka – Petrovgrada – Zrenjanina do polovine 20. veka”, autorke Stojanke Lekić.\nKnjiga je objavljena u izdanju Zavoda za ravnopravnost polova AP Vojvodine, a promocija u Zrenjaninu bila je prva u nizu planiranih, koje će se organizovati u Vojvodini, povodom obeležavanja Međunarodnog dana žena. Promociji su prisustvovale i Sanja Šifliš, predsednica Upravnog odbora Zavoda za ravnopravnost polova, Svetlana Selaković, pomoćnica pokrajinskog sekretara za demografiju i ravnopravnost polova, Snežana Knežević, zamenica Pokrajinskog zaštitnika građana – ombudsmana za ravnopravnost polova, Diana Milović, direktorka Zavoda za ravnopravnost polova, pokrajinske poslanice, odbornice Skupštine Grada Zrenjanina i druge ugledne gošće i zvanice.\nObraćajući se prisutnima, potpredsednica Skupštine AP Vojvodine Snežana Sedlar, zahvalila se i čestitala autorki Lekić na objavljenoj knjizi. Ona je naglasila da je reč o izuzetno značajnom i vrednom delu koje je rezultat višegodišnjeg predanog rada i zalaganja Stojanke Lekić na polju unapređenja položaja žena i rodne ravnopravnosti, i kao pokrajinske poslanice i kao članice Odbora za ravnopravnoist polova, Ženske parlemantarne mreže Skupštine AP Vojvodine i drugih rodnih mehanizama.\n„U Vojvodini koja ima 45 opština, bilo je mnogo znamenitih i zaslužnih žena kojima dugujemo zahvalnost za sve što su učinile. Današnja promocija ovog značajnog dela naše koleginice Stojanke Lekić je upravo potvrda toga i prava uvertira da u predstojećem periodu nastavimo da promovišemo ovu knjigu i da dalje pričamo o njoj i o svim znamenitim ženama i njihovim delima širom Vojvodine“, kazala je Snežana Sedlar.\nAutorka Stojanka Lekić, istakla je da je knjiga doprinos istorijskoj borbi za ženska prava i njihovu vidljivost u društvu. Ona je u knjizi predstavila sažete portrete 58 odabranih, istaknutih žena iz prošlosti Grada Zrenjanina, od početka 19. do sredine 20. veka, upoznajući tako javnost sa okolnostima i prilikama u kojima su te žene stvarale, ratovale, darivale, ali i sa njihovim doprinosima u raznim oblastima, gde su ostavile poseban trag i utkale put generacijama. Danas se po tim znamenitim zrenjaninkama raznih nacionalnosti zovu naselja, ulice, spomenici, društvene ustanove, poput Karoline Mesinger, Sonje Marinković, Ruže Šulman, Ljubice Odadžić i drugih. Knjiga predstavlja vredan faktografski doprinos sagledavanju problema sa kojima se danas suočavaju žene u situaciji nevidljivosti sopstvene tradicije i doprinosa prethodnica, navodi se između ostalog u recenziji knjige.\nPored autorke Stojanke Lekić i potpredsednice pokrajinske Skupštine Snežane Sedlar, na promociji u Zrenjaninu su govorile i Diana Milović, direktorka Zavoda za ravnopravnost polova, u ime izdavača knjige, kao i recezentkinje knjige, dr Zorica Mršević, dr Jovanka Šaranović i dr Biljana Stojković.\nPromociji knjige u Zrenjaninu prethodilo je otvaranje Odeljenja u Narodnoj biblioteci “Žarko Zrenjanin”, koje će biti posvećeno literaturi iz oblasti rodne ravnopravnosti. Naredna promocija biće održana 9. marta u Narodnoj biblioteci “Veljko Petrović, u Bačkoj Palanci.


Vazduh u Beogradu smo proteklih dana mogli bukvalno da vidimo, stanovnici prestonice su u panici, a postavlja se pitanje ko je zapravo najugroženiji?\nPrema podacima Gradskog zavoda za javno zdravlje, vazduh je proteklih dana ocenjen kao zagađen u jutranjim časovima. Kako je navedeno na sajtu Grada Beograda i Gradskog zavoda za javno zdravlje “ozbiljne zdravstvene tegobe mogu se očekivati i kod zdravih osoba i u osetljivim grupama populacije, u koju spadaju deca, stari, kao i osobe sa oboljenjima srca i pluća.”\nVeoma često obaveštenje u prestonici\nNjihove preporuke za celokupnu populaciju su da treba:\n- izbegavati fizičke aktivnosti u spoljašnjoj sredini\n- skratiti boravak na otvorenom\n- preusmeriti obavljanje uobičajenih aktivnosti u zatvoreni prostoru dok se ne poboljša kvalitet vazduha\nSve bi to bilo izvodljivo da deca ne idu u školu, da odrasli ne moraju da odlaze na posao, da penzioneri ne treba da idu u kupovinu, da sportisti mogu da obustave treninge na otvorenom.\nPulmolog i alergolog sa Univerzitetske klinike "Tiršova", Branimir Nestorović, rekao je za "Blic" da je period od oktobra pa do kraja godine kritičan za pacijente koji boluju od hroničnog bronhitisa.\nNa mukama i ljubitelji pasa\nDeca koja treniraju redovno na otvorenom, mladi fudbaleri, veslači, budući maratonci, zatim oni koje svoje radno vreme provode na gradskim ulicama, poput saobaćajaca, uličnih prodavaca, kao i oni na zelenim pijacama, tu su i radnici gradske čistoće, šetači pasa, biciklisti i mnogi drugi, ugroženi su svakodnevno jer provode dosta vremena van svoji domova.\nNajbolje je da ukoliko ste u mogućnosti, odložite izlazak iz doma, i fizičke aktivnosti ostavite za neki drugi lepši dan. Ako ipak morate da izađete van kuće, gledajte da to ne bude u ranim jutarnjim satima, i nosite nano masku koja je jedino i pravo rešenje za zaštitu od aerozagađenja.


sdcafe | Svinje su pametnije od pasa i mačaka Svinje su pametnije od pasa i mačaka\nNaučnici su potvrdili da su svinje pametnije od pasa, a da probleme mogu da rešavaju podjednako dobro kao šimpanze. Sledeći put kada budete jeli šniclu, setite se da se svinje ne razlikuju mnogo od pasa.\n-Svinje imaju jednak kognitivni kapacitet kao mnoge visoko inteligentne vrste poput pasa, šimpanzi, slonova, delfina, pa i ljudi. Postoji obilje naučnih dokaza koji ukazuju na to da bi trebalo vrlo dobro da razmislimo o promeni načina na koji trenutno tretiramo ove životinje.- kaže neurolog Lori Martino sa univerziteta “Ermori”.\nSvinje imaju odlično dugotrajno pamćenje i veoma su uspešne u rešavanju testova u vezi sa lokacijom objekata, poput lavirinata. One takođe mogu da razumeju jednostavan simbolički jezik i nauče kompleksne kombinacije simbola u vezi sa radnjama i objektima.\nTo se može videti i na videu koji je ranije ove godine objavila Nikol fon Eberkopf iz Berlina, gde svinja postavlja obojene pločice u obliku svinje na odgovarajuće obojena mesta na drvenoj tabli. Ona to čini ustima bez ičije pomoći.\nIstraživanja su takođe pokazala da svinje uživaju u igri i često “zadirkuju” jedna drugu, poput pasa.\nNjihov društveni život je kompleksan – one često uče jedna od druge, zajedno sarađuju i imaju razvijenu empatiju.\nAutori istraživanja naročito su istakli da ljudi često nepravedno smeštaju svinje u nižu kategoriju od mačaka i pasa iako među njima ne samo da ne postoje nikakve razlike u inteligenciji i empatiji, već svinje ponekad mogu i da ih nadmudre.


Profesor Filozofskog fakulteta u Novom Sadu Nenad Krstić kazao je da je grupa profesora već poslala apel javnosti, a da su tog dana došli da upozore da je država Srbija ponovo u opasnosti.\n„Ja sam spreman ovde do ponoći da budem i dočekam ljude koji drugačije misle da tu pred vama razgovaramo o svim problemima, ali očigledno oni neće da razgovaraju sa nama, zbog čega se u narod uvukao strah“, kazao je Krstić i dodao da svaka revolucija dovodi na čelo države gore od onih koji su do tada bili na vlasti.\nNovinar Milorad Vukašinović je poručio da je skup organizovan kao simbolična podrška „ogromnom broju zaposlenih u RTV, koji su sve ove godine profesionalno izveštavali“, i uputio zahtev Upravnom odboru RTV da nastavi zakonito da radi svoj posao i da saopšti finansijski izveštaj.\nVukašinović je poručio i medijima, koji pišu o protestima koji se održavaju širom regiona nazivajući ih „balkansko proleće“, da je „srpsko proleće završeno 24. aprila“, misleći na izbore u Srbiji na svim nivoima.\nNovinar Đorđe Vukmirović je sa bine poručio gađanima da ostanu uz proteste, i najavio da će ih biti još.\nStudent Ivan Đorđević zatražio je od građana da podrže proteste, jer nije normalno to „što su 2011. godine u tu kuću dovedeni da rade ljudi iz Beograda poslušni vlasti i marionete Demokratske stranke. Žalosno je što na tim drugim skupovima viđamo političare bivših režima. Šta će političari ispred Radio-televizije Vojvodine? To je pritisak, jer se oni ne bore za nas i našu slobodu, već za svoj lični interes“, poručio je Đorđević.\nNa protestu su učestvovale i najavljene nevladine organizacije, građani koji su došli iz cele Vojvodine i Srbije, kao i političari, među kojima i Dušan Bajatović, gradonačelnik Novog Sada Miloš Vučević i Bratislav Gašić.\nTokom protesta nije bilo incidenata, bilo je primetno pojačano prisustvo policije, hitna pomoć je imala jednu intervenciju.\nNa jednoj od zgrada u blizini mesta gde se protest održavao studenti iz organizacije Studentski pokret Novi Sad razvili su transparent „Vi niste naši profesori“, misleći na potpisnike Otvorenog pisma profesora Novosadskog univerziteta, kao i transparent „Znamo da ste se registrovali pre četiri dana, ali ne znamo po kojoj ceni“.\nStudente su po izlasku iz zgrade na kojoj su razvili transparent legitimisali policajci, kao i novinare kojima je bio zabranjeno da snimaju taj događaj, kako su rekli „po zakonu”, a prećeno im je i tužbama ukoliko objave materijal.\nNajavu kontramitinga protiv inicijative „Podrži RTV“, potpisali su Institut za borbu protiv korupcije, Unija mladih, Politikolozi bez granica, Udruženje za zaštitu mladih, Serbona, Odbrana izborne volje i „Patku daj tati“.\nMediji su objavili da su od ovih udruženja Odbrana izborne volje i „Patku daj tati“ registrovane u Agenciji za privredne registre 13. juna 2016. godine, dok su još tri organizacije registrovane proleća prošle godine, jedna je iz 2014. a jedna iz 2012. godine.\nTokom dana na mejl adrese RTV stigla je poruka sa adrese savetnice gradonačelnika Novog Sada za informisanje Nade Kobac, u kojoj se navodi precizna satnica, govornici, celokupan program, kao i pojedini govornici, pa su javnost i političke partije optužile vlast u Novom Sadu da stoji iza organizacije kontramitinga.\nViše iz ove kategorije « Izbor direktora u ustanovama kulture u Bečeju: Kome (ne) treba muzej?\tTamo daleko »


Predsednik FED najavio dalje podizanje kamata\nBlic\t19.07.2018 10:08\nPredsednik američkih Federalnih rezervi (FED) Jerome Powell kaže da je američka ekonomija već nekoliko godina u usponu, da je tržište rada i dalje snažno, dok se inflacija kreće oko ciljanih dva odsto.\nPredstavljajući polugodišnji izveštaj o monetarnoj politici Komitetu za bankarstvo američkog Senata, Powell je izrazio uverenje da je ne samo ekonomija u dobrom stanju, već i da će se era stabilnog rasta nastaviti pod uslovom da FED donosi prave odluke o monetarnoj politici, piše SEEbiz.\nPowell je u pismenom svedočenju Senatovom bankarskom odboru i njegovom odgovoru na pitanja o mogućem "trgovinskom ratu" uveliko potcenio rizike i izjavio kako bi postojao pozitivan ishod ako bi pregovori vlasti na kraju doneli svet nižih tarifa.\nDok je Powell izbegao direktne kritike predsednika Donalda Trumpa o tarifama posebno iz Kine, ali i od američkih saveznika u Evropi i dalje, priznao je da su tarife "apsolutno" pogrešan pristup i rekao da bi Sjedinjene Države "to osetile na nacionalnom nivou ako bi sankcije ostale predugo na snazi".\nNjegovo svedočenje označilo je jednu od najsnažnijih afirmacija čelnika FED-a da je centralna banka dostigla svoje političke ciljeve nakon godina boreći se za izvlačenje zemlje iz duboke finansijske krize i recesije, piše SEEbiz.\n- S odgovarajućom monetarnom politikom, tržište rada će ostati snažno i inflacija će ostati blizu dva odsto u idućih nekoliko godina - rekao je Powell u pripremljenim napomenama.


Rusija i SAD za obustavu svih napada na civile u Siriji - Sputnjik Srbija\n11:26 02 Decembar 2020\nRusija i SAD za obustavu svih napada na civile u Siriji\n20:05 09.05.2016 Preuzmite kraći link\nMoskva i Vašington insistiraju da sve strane konflikta u Siriji obustave sve napade na civile u toj zemlji, kao i na infrastrukturne objekte, navodi se u zajedničkom saopštenju Rusije i SAD.\nKako se navodi, Rusija i SAD će pojačati napore kako bi se pronašlo političko rešenje za Siriju kroz međusirijske pregovore u Ženevi, u organizaciji UN.\nNusra front građao aerodrom i stambene četvrti u Alepu\nIstovremeno, Moskva i Vašington će preduzeti mere kako bi se utvrdila teritorija koju kontrolišu teroristi Nusra fronta i DAEŠ-a, a zatim će biti razmotreni konkretni koraci kako bi se iskorenila pretnja po sirijsku, ali i međunarodnu bezbednost od strane tih terorističkih organizacija.\nU saopštenju koje je objavljeno na veb-sajtu Ministarstva inostranih poslova Rusije navodi se i da će Moskva intenzivirati saradnju sa Damaskom kako bi se minimalizovala upotreba avijacije u rejonima gde stanuju civili koji podržavaju primirje.\n„Ponovo želimo da istaknemo našu posvećenost očuvanja primirja u Siriji, kao i našu želju da se režim prekida vatre proširi na celokupnu zemlju“, stoji u saopštenju.\nDodaje se da će Rusija i SAD izvršiti sve neophodne pritiske kako bi se obezbedila neprekidna dostava humanitarne pomoći celokupnom stanovništvu Sirije.\nLavrov i Keri uzajamno čestitali pobedu nad fašizmom\nŠefovi diplomatija Rusije i SAD čestitali su jedan drugom Dan pobede nad fašizmom i istakli neophodnost očuvanja istine o Drugom svetskom ratu.\nTokom telefonskog razgovora, koji je inicirala američka strana, bilo je reči i o situaciji u Siriji, a Lavrov je istakao da Vašington mora da napravi razliku između pripadnika sirijske opozicije od terorista.\n„Neophodno je preseći sve pokušaje dolaska novih ekstremista kroz teritoriju Turske“, istaknuto je prilikom razgovora, a navodi se u saopštenju ruskog Ministarstva inostranih poslova.\nsirijski konflikt, političko rešenje, saradnja, Sergej Lavrov, Džon Keri


STIŽE NAM "INDIJANSKO LETO": Evo šta to znači i kakvo nam vreme donosi za vikend | vesti-info.rs\nHomeTEMA DANASTIŽE NAM „INDIJANSKO LETO“: Evo šta to znači i kakvo nam vreme donosi za vikend\nSTIŽE NAM „INDIJANSKO LETO“: Evo šta to znači i kakvo nam vreme donosi za vikend\n12. oktobra 2017. TEMA DANA\nOvih dana se svi radujemo „povratku leta, kad mu vreme nije“ i toplim sunčanim danima. Lepo vreme krajem septembra i početkom oktobra, poznato kao Miholjsko leto završava se upravo danas na Miholjdan, a period koji nastupa zove se „indijansko leto“.\nMnogi su sigurno čuli za ovaj izraz „indijansko leto“ ali ne mogu sa sigurnošću da tvrde kako znaju šta znači.\nTermin „indijansko leto“ je nastao u Americi, negde krajem 18. veka, pa su iz tog perioda ostali prvi pisani tragovi gde se pominjao izraz “ Indian summer“, a koristili su ga brojni pisci. Po njihovom pisanju izraz „indijansko leto“ ima veze upravo sa Indijancima, a postoji više verzija kako je nastao.\nU nedelju nas očekuje pravo „indijansko leto“, suvo i sunčano vreme, sa temperaturom do 22 stepena.\nPostoji legenda o medvedu koju je prenelo indijansko pleme Irokeza zašto se za ovaj jesenji period kaže da je „indijansko leto“.\nPojavio se do sada neviđeni snimak Jelene Marjanović: Prijatelji zanemeli od tuge (VIDEO)


Vučićevo pismo javnosti Srbije: ne putujem u Albaniju – Balkanekspresrb.rs\nZbog nesvakidašnje politizacije jednog sportskog događaja, posle više telefonskih razgovora sa premijerom Ramom, doneo sam odluku da ne putujem u Elbasan kako bi glavni akteri fudbalske utakmice bili sportisti\nPREDSEDNIK Vlade Srbije Aleksandar Vučić uputio je pismo javnosti povodom fudbalske utakmice između Srbije i Albanije, koja će biti odigrana večeras u Elbasanu. U pismu se kaže:\n„Srbija i Albanija su u prethodnih godinu dana radile mnogo na međusobnom razumevanju i uspostavljanju redovnih kontakata koji doprinose boljoj političkoj i ekonomskoj saradnji dveju zemalja, posle decenija ćutanja i zamrznutog neprijateljstva. Počeli smo da razgovaramo o velikim i važnim projektima, kao što su izgradnja autoputa Niš – Drač i pruge Beograd – Podgorica – Skadar – Tirana. Znam dobro da je i danas lakše i popularnije podizati tenzije, jer uvek je jednostavnije izabrati liniju manjeg otpora i prikloniti se mržnji umesto racionalnom sagledavanju budućnosti. Ipak, smatram da su albanski premijer Edi Rama, kao i rukovodstvo Srbije, razmenom najboljih studenata, poslali važnu poruku ne samo našim narodima, već i celokupnom svetu, da ozbiljno i odgovorno gledamo u budućnost regiona, Srbije i Albanije.\nU skladu sa tim, ali i zbog nesvakidašnje politizacije jednog sportskog događaja, posle više telefonskih razgovora sa premijerom Ramom, doneo sam odluku da ne putujem u Elbasan kako bi glavni akteri fudbalske utakmice bili sportisti.\nKao predsednik Vlade Republike Srbije najoštrije osuđujem huliganski napad albanskih navijača na naše fudbalere i zahtevam od albanskih vlasti da svim građanima Srbije, koji budu prisustvovali ovom sportskom događaju, obezbede punu sigurnost pre, za vreme i posle održavanja utakmice.\nNašim fudbalerima želim uspeh i pobedu, ali ih, pre svega, molim da se bore za grb i zastavu Srbije, i poručujem da ću ih, bez obzira na to da li će pobediti ili izgubiti, kao predsednik Vlade sačekati i poželeti im mnogo novih pobeda u budućnosti“, navodi se u pismu premijera Vučića.♦\nTagsAlbanija Aleksandar Vučić Edi Rama Utakmica\nLSV: MUP da preventivno zaštiti naše komšije


OVK terete za zločine nad Albancima | Ekspres.net\nSumiranje učinka Haškog tribunala u zemljama bivše Jugoslavije uglavnom se svodi na okvirnu konstataciju - “radi se o pristrasnosti i politici, a ne o pravu i pravdi”. Nijedna sukobljena strana čijim se političarima i oficirima sudilo pred Međunarodnim sudom za ratne zločine nije bila zadovoljna njegovim radom, pogotovo ne srpska čijim je državljanima izrečeno daleko najviše osuđujućih presuda.\nZbog prirode nastanka Tribunala u Hagu, uslovima u kojima se to desilo i zaključcima suda iznetim u obrazloženju presuda, značajnu većinu građana Srbije teško je pomeriti od čvrstog uverenja da je naša zemlja žrtva međunarodne politike koja joj nije naklonjena; a sud u Hagu je predstavljao tek batinu kojom se Srbija primoravala na nepravedne političke ustupke.\nKada je sredinom ove godine postalo izvesno da će se pred sudijama u Hagu pojaviti i pripadnici nekadašnje kosovske OVK, optuženi za zločine počinjene tokom ratnih sukoba na Kosovu, prvi put se i od albanskih političara čulo nešto slično. Ramuš Haradinaj, lider Alijanse za budućnost Kosova, izjavio je da “iza Specijalnog suda u Hagu stoji velika sila i da Kosovo teško može da interveniše u ovom trenutku”.\nPovezane vesti - Optužnice u kojima se Srbi ne pominju\nHaradinaj je to rekao komentarišući optužnicu za ratne zločine koju je Specijalno tužilaštvo objavilo protiv predsednika Kosova Hašima Tačija, dodavši da će na kraju procesa jedino biti važno da “OVK bude čista kao što i jeste".\n“Svi bi trebalo da budemo zainteresovani za epilog. Ako sud ispiše krivicu za visoke zvaničnike OVK, to će biti loša situacija za Kosovo na međunarodnom planu”, ocenio je Haradinaj. U vreme kada je i sam Haradinaj saslušavan u Hagu pod optužbama za ratne zločine, od svedočenja protiv njega odustalo je oko 30 svedoka, a pojedini su pronađeni mrtvi pod veoma čudnim okolnostima.\nSelidba iz Prištine\nKada je Haški tribunal za ratne zločine počinjene u bivšoj Jugoslaviji posle skoro 25 godina prestao s radom, a nasledio ga MKS, odnosno stalni Međunarodni sud za ratne zločine takođe u Hagu, osnovne zamerke njegovih kritičara, osim na ispolitizovanost, odnosile su se na sporost, birokratizovanost 1.300 stalno zaposlenih, ogromne troškove za koje pojedini pravnici tvrde da su dostigli milijardu dolara godišnje…\nOvim zamerkama suprotstavljene su tvrdnje da je Haški tribunal potvrdio da međunarodna pravda, iako nije savršena, ipak postoji, te da mnogi od onih za koje je na suđenjima dokazano da su počinili zločine, ili su odgovorni za njih, ne bi bili zakonski gonjeni niti suđeni. Pošto ratni zločini ne zastarevaju, nacionalnim sudovima u regionu i istoričarima je u nasleđe ostavljeno puno posla. Za dve i po decenije u arhivama Haškog tribunala sakupljen je ogroman broj dokumenata o ratovima u bivšoj Jugoslaviji, kao i impresivan broj svedočenja žrtava, neposrednih i posrednih učesnika zločina koji su razorili nekadašnju zajedničku državu.\nPovezane vesti - TRGOVINA ORGANIMA U SRCU EVROPE: Žuta kuća i ostale ljudske farme\nDolaskom na red zločina koje su počinili pripadnici kosovske OVK, međunarodna zajednica se našla pred problemom koji je bila prinuđena da reši izmeštanjem Kosova iz pravnog sistema Euleksa i formiranjem specijalnog suda van Prištine. Specijalizovana veća i tužilaštvo su se 2019. godine uselili u modernu zgradu u Hagu koju je finansirala Norveška, gde radi oko 200 ljudi. Osoblje koje uključuje tužioce, istražitelje, analitičare, stručnjake za bezbednost, službenike specijalizovane za zaštitu svedoka i ostalo pomoćno osoblje čine isključivo građani zemalja članica Evropske unije, ili jedne od pet zemalja koje nisu njene članice - Kanade, Norveške, Švajcarske, Turske i SAD.\nPre samog početka rada suda, sredinom prošlog meseca, dogodio se nezapamćen incident sa curenjem dokumenata iz Specijalnog suda. Pre nekoliko dana sudija Dino Pajnliza je upozorio da bi to moglo da ugrozi bezbednost svedoka i utiče na procesuiranje teških ratnih zločina koje su pripadnici OVK počinili tokom i nedugo nakon rata sa Srbijom, od 1998. do 2000. godine. “Za sada je poznato samo ono što se znalo i prvog trenutka - tokom septembra anonimni kuriri su Udruženju ratnih veterana OVK u Prištini u tri navrata dostavili poverljive dokumente Tužilaštva”, naveo je Pajnliz.\nPredsednik ovog udruženja Hisni Gucati i njegov zamenik Nasim Haradinaj tada su održali tri pres konferencije u vezi s dokumentima. Gucati je pozvao kosovske novinare da objave njihov sadržaj, a Haradinaj pomenuo imena nekih potencijalnih svedoka, dao informacije o njihovom prebivalištu i druge lične podatke. Spise čija autentičnost nije opovrgnuta, zaplenili su pripadnici Euleksa na Kosovu i vratili Specijalnom tužilaštvu. Zbog straha od pravne odgovornosti pred međunarodnim sudom, nijedan novinar na Kosovu do sada nije objavio njihov sadržaj.\nPovezane vesti - HARADINAJ: Oslobodilačka vojska Kosova vodila je čisti rat\nMeđutim, 260 stranica poverljivih dokumenata koje je navodno obezbedio haški izvor, našlo je put do albanske TV stanice „Top čenel“ iz Tirane. Na portalu te stanice nedavno je objavljeno nekoliko stranica koje, između ostalog, sadrže imena potencijalnih optuženih i teorije o njihovoj krivičnoj odgovornosti poput udruženog zločinačkog poduhvata i komandne odgovornosti. TV stanica navodno planira da objavi još dokumenata.\nZbog onog što su učinili, Gucati i Haradinaj su ekspresno uhapšeni i izručeni Specijalizovanim većima Kosova u Hagu. Optuženi su za pokušaj osvete i zastrašivanja svedoka koji sarađuju s Tužilaštvom, kao i distribucije poverljivih informacija o radu Specijalnog tužilaštva.\nSamo dva dana pre njih dvojice uhapšen je i prvi pripadnik OVK protiv kojeg je Specijalizovano tužilaštvo podiglo optužnicu. Saljih Mustafa uhapšen je u Prištini i prebačen u Hag.\n“Sada je ugrožena bezbednost svedoka koji su odlučili da sarađuju. Bilo koji svedok koji je možda bio voljan da svedoči protiv veterana OVK, sada je sigurno ozbiljno zabrinut kako za sebe, tako i za svoju porodicu, zbog same mogućnosti da se njihova imena saznaju. Ti svedoci sada mogu da odbiju da svedoče, čak i uz posebne mere zaštite svog identiteta, jer su njihova imena možda poznata. Ovo bi moglo da dovede do nazadovanja Specijalnog tužilaštva i negativno utiče na procesuiranje strašnih zločina. Nema načina da se sazna koliki je krug cirkulisanja tih dosijea. Razumno je pretpostaviti da postoje i drugi koji su primili ove dokumente osim veterana OVK i „Top čenela“. Niko ne može da zna da li će se i kada pojaviti još dokumenata”, ocenio je sudija Pajnliz, koji je radio kao sudija Euleksa od 2011. do 2013. godine.\nSpecijalno tužilaštvo za zločine OVK saopštilo je da je posvećeno istrazi i gonjenju pojedinaca koji su počinili ovo krivično delo.\n“Tokom prošlih nekoliko nedelja primetio sam hvale vredni profesionalizam i moralni integritet kosovskih novinara i drugih komentatora u javnosti, od kojih su mnogi jasno rekli kako takve aktivnosti miniraju vladavinu zakona i kurs pravde. Želeo bih da iskoristim ovu priliku da pohvalim moralne novinare širom Kosova koji su odbili da publikuju dokumente koje su dobili, kao i mnoge novinare koji su nam dobrovoljno predali dokumente koje su primili od strane Udruženja veterana OVK i javno naznačili da bi učestvovanje u deljenju takvih informacija moglo da predstavlja krivično delo po Krivičnom zakoniku Kosova”, navedeno je iz kancelarije specijalnog tužioca Džeka Smita.\n„Puštanje niz vodu“\nPoput pojedinih političara, i pravnici koji su sarađivali sa Haškim tribunalom jednoglasni su u stavu da ovakav propust u radu, koji nikada pre nije zabeležen, ukazuje na mogućnost da je politika na neki način umešala prste. Dostavljanje informacija pripadnicima OVK objašnjava se namerom da neke strane tajne službe time pokušavaju da zaštite svoje saradnike iz redova OVK. S druge strane, selektivno dostavljanje dokumenata omogućilo bi da za ratne zločine odgovaraju oni nižerangirani, čime bi se naoko zadovoljila pravda.\nPolitički aspekt predstojećih suđenja predstavljaju i kalkulacije ko će se od osumnjičenih zaista i pojaviti na suđenju. Pojedini kosovski analitičari smatraju da je Agim Čeku prvi koji će biti pušten niz vodu od strane predsednika Kosova Hašima Tačija. Inače, Tači je zatražio da se ne objavljuju dosijei Specijalnog suda jer bi to pre svega moglo da ide na štetu potencijalno optuženih. On je kritikovao umešanost veterana OVK u ovu priču:\n“Uključivanje organizacija koje su proistekle iz rata OVK - zloupotrebom javnog stava prema Specijalizovanom tužilaštvu - rizikuje da skrene pažnju s potrebe istrage odgovornih za curenje poverljivih podataka”.\nPovezane vesti - EKSKLUZIVNO, DAUT HARADINAJ: Ne kažem ja da je Ramuš nevin, to kaže Hag\nO političkom aspektu govorio je i novinar Idro Seferi, napominjući da je rad Specijalnog suda podelio javnost na Kosovu, da se velika grupa ljudi protivi sudu od njegovog osnivanja, ali da postoji i značajan broj onih koji podržavaju sud, naročito porodice albanskih žrtava političkih ubistava u posleratnom periodu.\nSeferi ukazuje da nije reč samo o ratnim zločinima, nego i o zločinima koji obuhvataju i politička ubistva, pre svega viđenijih članova Demokratskog saveza Kosova, stranke koju je osnovao Ibrahim Rugova: “I ti zločini su godinama rana kosovskog društva”.\nGovoreći o slučajevima Agima Čekua, koji je saslušavan u Hagu ali detalji njegovog iskaza nisu saopšteni, i Mustafe, on je rekao da je Čeku na Kosovo došao pred kraj ratnih sukoba, tako da se njegovo saslušanje može odnositi na tih mesec i po do dva, ili na posleratne događaje:\n“Sud tretira ne samo period do jula 1999. nego malo duže. Čeku je bio komandant OVK i sigurno u Tužilaštvu imaju dosta pitanja šta se desilo posle. Ranije se nije znalo puno o Čekuu, bio je u hrvatskoj vojsci, ali na Kosovu nije imao veliku težinu do samog kraja kada je postavljen na tu funkciju”. Seferi kaže da je ranije bilo pokušaja da se sud poništi odlukom Skupštine Kosova, ali da bi sada “ometanja njegovog rada bilo pogubno za Kosovo u međunarodnom smislu”.\nUpravo je prvo pojavljivanje pred sudom uhapšenog Nasima Haradinaja skrenulo pažnju na još jednu političku okolnost. Haradinaj je izjavio da ne priznaje taj sud jer mu je u avgustu ove godine istekao petogodišnji mandat, a Skupština Kosova nije usvojila njegovo produžavanje. Iako je formalno naizgled u pravu, njegovo pogrešno uverenje objasnila je Angela Grijep, portparolka Specijalnog suda:\n“Mandat Specijalnog suda za ratne zločine OVK trajaće sve dok Savet EU ne obavesti kosovsku vladu da su svi postupci i istrage završeni, tako da formalno ne postoji potreba da se produžuje mandat tom sudu”.\nOna nije precizirala da li će i na koji način proces zaštite svedoka biti promenjen u odnosu na ranija suđenja, ali je navela da je zaštita i podrška svedocima jedan od glavnih prioriteta za kosovsko Specijalno tužilaštvo i Specijalni sud:\n“Imamo Specijalnu jedinicu koja se bavi samo zaštitom svedoka i podrškom kako bi se osigurala bezbednost i sigurnost pre, tokom i posle suđenja”.\nMandat suda za zločine OVK da krivično goni počinioce zločina na Kosovu od 1. januara 1998. do 31. decembra 2000, proistekao je iz izveštaja specijalnog izvestioca Saveta Evrope Dika Martija o zločinima OVK na Kosovu i u Albaniji. Prema njegovom izveštaju, nekim od srpskih zarobljenika OVK u Albaniji su vađeni organi koji su potom prodavani na crnom tržištu.\nPovezane vesti - TRGOVINA ORGANIMA Haradinaj naredio: Lično da me obaveste kad zarobe Srbe\nSpecijalni istražni tim sprovodio je krivičnu istragu u vezi s navodima sadržanim u izveštaju Parlamentarne skupštine Saveta Evrope “Nečovečno postupanje s ljudima i nedozvoljena trgovina ljudskim organima na Kosovu” iz januara 2011. godine.\nSpecijalizovano tužilaštvo osnovano je 1. septembra 2016, preuzevši osoblje i mandat Specijalnog istražnog tima, na osnovu Ustavnog amandmana i leks specijalisa Zakona o Specijalizovanim većima i Specijalizovanom tužilaštvu koje je usvojila Skupština Kosova 3. avgusta 2015. godine. Tužilaštvo je ovlašćeno, između ostalog, da zahteva prisustvo i da ispituje osumnjičene, žrtve i svedoke, da prikuplja i analizira informacije i dokaze, kao i da donosi odluke o pokretanju krivičnih postupaka. Specijalizovana veća imaju primat nad svim drugim sudovima na Kosovu i mogu naložiti bilo kojem tužiocu ili sudu na teritoriji Kosova da im ustupe postupke, u bilo kojoj fazi istrage ili postupka.\nZa suđenje prvom uhapšenom oficiru OVK Saljihu Mustafi, tužioci suda za zločine najavili su izvođenje 16 svedoka. Tužilac Endrju Karni je rekao da će iskaz dati petorica svedoka na čijim je izjavama utemeljena optužnica, a da će svedočenja još 11 njih imati podržavajuću ulogu.\nTužilac Karni je najavio da će za 13 svedoka zatražiti mere zaštite identiteta. Pred sudijom za prethodni postupak Nikolom Gijuom nije se raspravljalo o tome kada bi mogao početi proces.\nPovezane vesti - Žetva bubrega u srcu Evrope\nZastupnik optužbe napomenuo je da namerava da sav dokazni materijal obelodani Mustafinoj odbrani do 1. decembra. Mustafa je optužen u četiri tačke za ratne zločine: proizvoljno lišavanje slobode, surovo postupanje, mučenje i ubistvo zarobljenika u aprilu 1999. godine u logoru OVK u mestu Zlaš. On je prvi optuženi i uhapšeni od kada je sud osnovan 2015. godine pod zvaničnim nazivom Specijalizovana veća Kosova.\nU prvom pojavljivanju pred sudom 28. septembra, Mustafa nije želeo da se izjasni o krivici dok se ne konsultuje sa svojim braniocem. Po pravilima suda, on ima rok od 30 dana od prvog pojavljivanja pred sudom da se izjasni o krivici.\nOptužnicu protiv Mustafe sudija Giju potvrdio je 19. juna, a optuženog su 24. septembra u Prištini uhapsile snage Euleksa i sutradan ga prebacile u Hag. Prema optužnici, on je bio “komandant gerilske jedinice Bezbednosno-informativne agencije koje je pripadala operativnoj zoni Lab OVK”.\nZločini za koje je Mustafa optužen počinjeni su nad najmanje šest osoba “na imanju u mestu Zlaš na Kosovu, koje je služilo kao zatvor”, od 1. do 19. aprila 1999. Iz optužnice proizlazi da su žrtve zločina bili Albanci. Od 19. aprila do kraja tog meseca 1999, jedan zatvorenik je ubijen, piše u optužnici, a ostali su posle zlostavljanja i mučenja pušteni na slobodu.\nDa su žrtve kosovski Albanci koje je OVK smatrala saradnicima vlasti Srbije, proizlazi iz navoda optužnice da je tokom ispitivanja i zlostavljanja Mustafa zarobljenike nazivao “špijunima”, ili im je tražio da “otkriju špijune”. Optužnica tereti Mustafu i da je zarobljene diskriminisao “na političkoj osnovi”, iz čega se zaključuje da su to bile osobe koje je OVK video kao političke protivnike u svojim redovima.\nNjegova jedinica je imala “500-600 vojnika koji su dejstvovali uglavnom na gradskim područjima Prištine i Obilića i u njihovoj okolini, kao i na području Goljaka gde je selo Zlaš”.\n“Približno od 1. do 19. aprila 1999. Saljih Mustafa i izvesni drugi pripadnici OVK, među kojima su vojnici zvani Tabut ili Tabuti, ili komandant Tabuti, Iljmi Velja, Bimi, Dardani Afrim, bez redovnog zakonskog postupka lišili su slobode na imanju u Zlašu najmanje šest lica. Držali su ih pod stražom, između ostalog i u jednoj zaključanoj štali, i podvrgavali surovom postupanju i mučenju”, piše u optužnici.\nZarobljenici su držani u nehumanim uslovima, bez dovoljno hrane, vode i zdravstvene nege, kao i sanitarnih i higijenskih objekata. Navedena grupa kojom je komandovao Mustafa “redovno je zarobljenike zlostavljala premlaćivanjem raznim predmetima, paljenjem kože i davanjem elektrošokova”.\nPovezane vesti - POVERLJIVA PREPISKA Srna: Forenzičari Unmika znali za “žutu kuću”\nPsihičko zlostavljanje uključivalo je “pretnje smrću i nanošenje teških telesnih povreda, strah, ponižavanje, diskriminaciju na političkoj osnovi, zastrašivanje, maltretiranje, saslušavanje i prisilne ili iznuđene izjave i priznanja. Dok su ih držali u zatočeništvu, na neke zatvorenike su mokrili naočigled drugih zatvorenika”.\nU optužnici je opisano kako je Mustafa lično saslušavao i tukao najmanje trojicu zarobljenika čija su imena zaštićena, nazivao ih “špijunima” ili tražio da “otkriju imena lopova i špijuna”.\nMučenje i zlostavljanje “na imanju u Zlašu imalo je kod žrtava za posledicu gubljenje svesti, prelome kostiju, poniženje, telesnu unakaženost, teške podlive, opekotine i rane, obilno spoljno krvarenje, kao i duševne i telesne tegobe koje su se nastavile i nakon što su žrtve puštene na slobodu”.\nMustafa je optužen i da je bio prisutan kada je jedan zarobljenik, čije je ime zaštićeno, doveden u Zlaš da bi ga pripadnici OVK potom izdvojili, tukli i mučili okrutnije nego druge zatvorenike. “Poslednji put je viđen živ 19. aprila 1999. godine”, piše u optužnici. Telo tog zarobljenika je nađeno tek pošto je ova jedinica krajem aprila 1999. godine napustila imanje u Zlašu.\nMustafa je optužen kao učesnik u zajedničkom zločinačkom poduhvatu, zajedno sa njemu potčinjenim vojnicima. Kako navode tužioci, „tokom čitavog inkriminisanog perioda Saljih Mustafa je de jure i de fakto rukovodio i komandovao pripadnicima OVK koji su izvršili krivična dela navedena u ovoj optužnici”.\nkosovo Hašim Tači ramuš haradinaj ratni zločini OVK Agim Čeku svedoci tribunal u Hagu Saljih Mustafa Međunarodni sud za ratne zločine Hisni Gucati


U skladu sa novim merama Vlade Republike Srbije o ograničenju kretanja građana u cilju suzbijanja i sprečavanja širenja korona virusa (COVID-19), sve dm drogerije u zemlji će radnim danima i vikendom raditi po izmenjenom radnom vremenu. Sve detalje o aktuelnom radnom vremenu možete da pronađete na zvaničnom sajtu kompanije www.dm.rs\n„Kompanija dm drogerie markt u svom asortimanu sugrađanima nudi veliki broj proizvoda koji su namenjeni zadovoljenju svakodnevnih potreba, kao što su hrana i nega za bebe, organska hrana, specijalna hrana i dodaci ishrani, proizvodi za higijenu, kao i proizvodi za negu tela i proizvodi za domaćinstvo. U skladu sa tim će naše drogerije nastaviti sa radom u narednom periodu, samo sa izmenjenim, odnosno skraćenim radnim vremenom. Radi preduzimanja svih mera predostrožnosti, savetujemo građane da se pridržavaju preporuka u koje spadaju pojačana higijena ruku, držanje na obeleženom rastojanju u drogerijama, po mogućstvu, plaćanje platnim karticama umesto gotovinom“, izjavila je Alexandra Olivera Korichi, direktorka dm drogerie markt Srbija i Severna Makedonija.\nU cilju očuvanja javnog zdravlja, kompanija dm drogerie markt će nastaviti da posluje ispunjavajući preporučene higijenske standarde koji podrazumevaju i pojačano održavanje redovne dezinfekcije u svim prodajnim objektima, logističkom centru i centrali. Pored toga, kompanija je u drogerijama ukinula korišćenje testera i povukla sve štampane materijale, obeležila sigurnu razdaljinu između kupaca i postavila obaveštenja sa preporukama i merama prevencije koje su propisane radi sprečavanja širenja korona virusa. Zaposleni u dm drogerijama, kako bi se svima obezbedila dodatna zaštita, nose rukavice tokom rada. Kompanija planira i uvođenje dodatnih preventivnih mera za kupce i zaposlene, kao što su zaštitne pregrade na kasama i slično.\n„Do sada smo imali odličnu saradnju sa nadležnim organima i domaćim partnerima, kako bismo podigli mere bezbednosti i dugoročno obezbedili redovno snabdevanje svih dm prodajnih objekata“, istakla je Alexandra Olivera Korichi.\nZaposlenima iz različitih administrativnih sektora kompanije je pružena mogućnost da rade od kuće putem IT uređaja, a svi sastanci će se do daljnjeg obavljati putem video poziva, e-maila ili telefona. Sva poslovna putovanja, sastanci i edukacije su blagovremeno odloženi.\n„Apelujemo na kupce da ostanu odgovorni i vode računa o sebi i drugima. Do sada je naša poslovna vodilja bila da kao društvo zajedno možemo sve, te verujemo da ćemo svi zajedno pokazati solidarnost u ovim izazovnim okolnostima sa kojima se suočavamo“, zaključuje direktorka kompanije dm Srbija i Severna Makedonija.


PressReader - 24 Sata (Serbia): 2016-11-01 - „Žute foke” traže zlatnu kapiju Sirmijuma u Savi\n„Žute foke” traže zlatnu kapiju Sirmijuma u Savi\nBranimir Pavlović i Zlatko Dumančić iz Sremske Mitrovice još početkom devedesetih otkrili su značajan arheološki lokalitet u reci Savi, koji nastavljaju da istražuju u saradnji s Muzejom Srema i arheologom Petrom Miloševićem.\n- N. Božić\nRONIOCI - Na bogatom arheološkom nalazištu u dubinama reke Save, mitrovački ronioci iz kluba „Žute foke“decenijama otkrivaju kulturno blago iz prošlosti ovog grada, a vredne artefakte poklanjaju Muzeju Srema. San im je da pronađu čuvenu zlatnu kapiju Sirmijuma, za koju se vezuju brojne legende, a u prošlosti je izazivala interesovanje svetskih arheologa i kolekcionara.\n„Žute foke“datiraju zvanično od 1999. godine, ali su mitrovački ronioci daleko ranije započeli amatersko bavljenje arheologijom.\n- Mutna Sava čuva velike tajne i blaga prošlosti. Istorija Sirmijuma je duga i zanimljiva, na ovim terenima smenjuju se narodi, ovuda su prolazile brojne vojske ostavljajući za sobom oruđa, oružja, nakit, plovila. Nekoliko hiljada artefakata izvadili smo iz dubina reke i poklonili Muzeju Srema. Na osnovu naših podataka napravljene su mape arheoloških lokaliteta na reci Savi, započeta je njihova obrada i izrada prikaza animacije u 3D grafičkoj tehnologiji - priča Branimir Pavlović, osnivač i prvi čovek „Žutih foka“.\nNjihovo dosad najznačajnije\notkriće je Irinejev stub, koji su pronašli 2012. godine na dnu reke, u gomili klesanog i obrađenog kamena. Izuzetna relikvija za koju se pretpostavlja da je deo srednjovekovnog mosta podignutog u čast\nSvetom Irineju ima natpis na starogrčkom koji još nije dešifrovan.\nPretpostavke su da je taj most podignut na mestu rimskog Artemidinog mosta, gde je 304. godine po nalogu cara Galerija pogubljeno\nnekoliko stotina ranih hrišćana, među kojima i episkop Irinej, đakon Dimitrije i Rimljanka Anastasija koji su kasnije proglašeni za svece.\nIstorija kaže da je Sirmijum krajem trećeg i početkom četvrtog veka bio jedna od prestonica Rimskog carstva u periodu tetrarhije, a osim Carske palate imao je baziliku, većnicu, hipodrom, nekoliko livnica i kovnica novca. Na obali Save bila je velika luka za vojne i trgovačke potrebe, kao i brodogradilište.\n„Žute foke“su zvanično osnovane 1999. godine, ali su mitrovački ronioci mnogo ranije počeli svoje amatersko


Krivokapić: Rasvijetliti ubistvo Jovanovića i napade na novinare - Glas Srpske\nKrivokapić: Rasvijetliti ubistvo Jovanovića i napade na novinare\nSrna 22.01.2021 11:15\nPODGORICA- Premijer Crne Gore Zdravko Krivokapić izjavio je da nerasvijetljeno ubistvo glavnog i odgovornog urednika "Dana" Duška Jovanovića predstavlja veliku mrlju za cijelo društvo i da će Vlada insistirati da se rasvijetle svi slučajevi napada na novinare.\nKrivokapić je za "Dan" povodom Dana novinara Crne Gore, koji se obilježava 23. januara, izjavio da se u Crnoj Gori do sada nije moglo govoriti o slobodi medija zbog svih napada na novinare koji su profesionalno obavljali svoj posao.\n"Sloboda medija jedan je od prioriteta Vlade, koja će raditi na poboljšanju ambijenta u kojem novinari u Crnoj Gori djeluju. Zato je ovaj datum važan da se podsjetimo koliko su slobodni mediji važni za nas kao građane ove države", istakao je Krivokapić.\nOn je naveo da se ne mogu zaboraviti ni druga nedjela protiv novinara, među kojima je i napad na Oliveru Lakić.\nMinistar unutrašnjih poslova Sergej Sekulović ocijenio je da postoji utemeljena zabrinutost u pogledu slobode izražavanja i medijskog ambijenta u kojem su zabilježeni određeni pomaci u istragama slučajeva napada na imovinu medija, dok ostaju nerasvijetljeni najteži napadi na novinare, prije svega ubistvo Jovanovića.\nSekulović je za "Dan" rekao da su sloboda govora i nezavisnost medija jedan od glavnih pokazatelja demokratskog društva i države koja počiva na vladavini prava.\nOn je rekao da sistem mora garantovati bezbjednost novinara i efikasno reagovati na sve napade na njihov integritet.\nGlavni i odgovorni urednik "Dana" Duško Jovanović ubijen je 27. maja 2004. ispred redakcije ovog lista.


Tigar 205 65 R16 95H TL WINTER TG zimska auto guma | ePonuda.com\nTigar 205 65 R16 95H TL WINTER TG zimska auto guma cene\nEPonuda nije internet prodavnica već Vam omogućava da brzo i lako nađete Tigar 205 65 R16 95H TL WINTER TG zimska auto guma po najjeftinijoj ceni. Naš cilj je da kupci budu što bolje informisani o ponudi Tigar 205 65 R16 95H TL WINTER TG zimska auto guma na tržištu Srbije. Vrlo lako nalazite željeni proizvod za kategoriju Zimske auto gume cene, ne morate da lutate od sajta do sajta za Tigar Zimske auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tigar 205 65 R16 95H TL WINTER TG zimska auto guma sa PRODAVCEM. EPonuda ne može da garantuje potpunu tačnost specifikacije i slika za Tigar 205 65 R16 95H TL WINTER TG zimska auto guma. Pre kupovine, podatke za Tigar 205 65 R16 95H TL WINTER TG zimska auto guma proverite na sajtu PROIZVOĐAČA.


Dakle, pratite li tekuće kvalifikacije za najveće svetsko fudbalsko takmičenje, gde će po prvi put biti domaćin neka afrička zemlja? Došlo vreme da se i o tome nešto kaže. Idemo. :ziveli:\nKvalifikacioni meč Srbija - Francuska, igra se u Beogradu 9. septembra 2009. godine. Eventualna pobeda Srbije, osigurala bi joj plasman i ponovni dolazak u Južnu Afriku narednog leta. U protivnom, trka u našoj kvalifikacionoj grupi bila bi mnogo neizvesnija. Dakle, bližimo se meču odluke. :yes:\nU međuvremenu je nekoliko zemalja iz Evrope (Engleska i Holandija), Afrike (Gana) i Južne Amerike (Brazil i Paragvaj), već ''overilo vize'' za Mundijal 2010. :ziveli:\nIako smo mogli da dobijemo Francuze moze se reci da smo pobedili.Cinjenica je da imaju jaci tim ali bas su me iznenadili Orlovi.Steta sto je Stojkovic pogresio ali cemo zato razbiti Rumune i plasirati se na svetsko prvenstvo!!! SVI NA MARAKANU DA BODRIMO ORLOVE.:ziveli:\nI želimo im puno uspeha na takmičenju iduće godine! :ziveli:\nŽreb za završnicu, na programu je 4. decembra 2009. godine. :yes: :clap:


DANAS UZ "BLIC" DODATAK "POP & KULTURA" Od prestonice seks-turizma do evropske prestonice kulture\nMoj otac Krcun\nŽivotna priča reditelja Srđe Penezića, sina jednog od najkontroverznijih srpskih političara naše novije istorije, Slobodana Penezića Krcuna, čiji život i tragična, nikada do kraja razjašnjena smrt, i dan-danas polarizuju i intrigiraju našu javnost.\nPenezićev film „Ime: Dobrica, prezime: nepoznato“ beogradska publika imaće priliku da vidi u sredu uveče premijerno u Sava centru.\nŠok koridor - Srbija bez knjižara\nIstraživali smo: Koliko gradova u Srbiji nema nijednu knjižaru\nOd prestonice seks-turizma do evropske prestonice kulture\nŠta je Evropska unija videla u ovom izboru? Ako bukvalno zagrebete ispod površine, dobićete odgovor...\n10 srceparajućih ljubavnih rok i pop pesama i 10 pravih ljubavi koje su ih inspirisale\nKejv, Dilan, Bitlsi, Ejmi, Koen...\n- Da bi se napisala zaista dirljiva ljubavna pesma, potrebne su prave emocije koje stoje iza nje. Verovatno su zbog toga neke od najlepših balada priče o pravim ljudima i pravim vezama. Kad otkrijete kako su nastale, neke pesme će vam zvučati možda još bolnije...\nFeljton: Ante Tomić\nOhajo, kakva je to zabit\nŠta je Lars fon Trir Srbima, zašto ga gledamo?\n“Blic” galerije: Ratni slikar Miodrag Petrović\nEdvard Bernajs, čovek koji je izmislio spinovanje\nO njegovoj knjizi “Propaganda” piše Slobodan Ivkov\nMilan Vlajčić: Antigona i đubre\nPet izgubljenih drevnih gradova u Srbiji


O nama - Omladinska zadruga Indeks\nOmladinska zadruga „Indeks“ osnovana je 1992. sa ciljem da studentima, učenicima i nezaposlenim mladim ljudima omogući da svojim radom dođu do dodatnih sredstava za školovanje, egzistenciju, povećanje kućnog budžeta i dodatnog džeparca.\nCilj nam je razvijati se u svim pravcima, na svim poljima i biti deo savremenog poslovnog sveta i modernog doba, a pritom sačuvati ideju izvornog i tradicionalnog zadrugarstva, koja u nasoj zemlji zivi dugi niz godina.\nNaš zadatak je da pomognemo i damo podršku mladim ljudima (studentima i omladincima) u pronalaženju posla. Posao preko studentsko omladinske zadruge Indeks mladim ljudima može pomoći da slobodno vreme u toku školovanja ili vreme čekanja stalnog zaposlenja iskoriste u praktične svrhe tj. zarade novac, prošire znanja, steknu nova dragocena iskustva, izgrade odnos prema radu, pokažu svoja stvaralačka i kreativna umeća i druge sposobnosti kojima raspolažu a kojima će se svakako preporučiti budućem poslodavcu.\nPotrebe naših klijenata i partnera sa svim specifičnostima trudimo se da ispoštujemo i da zajedno radimo na ostvarenju poslovnih ciljeva.\nImamo razvijenu uspešnu saradnju sa mnogim domaćim i stranim kompanijama, javnim ustanovama, bankama, hotelima, fakultetima, školama, sportskim asocijacijama, advokatskim kancelarijama, ambasadama, velikim distributerskim kućama, maloprodajnim lancima i raznim zanatskim i trgovinskim radnjama koji angažuju naše članove za razne poslove.\nStudentsko-omladinska zadruga Indeks je neizostavna karika na razvojnom putu svakog mladog čoveka koja doprinosi formiranju ozbiljne, vredne i odgovorne ličnosti, spremne da se nosi sa mnogim životnim izazovima.


Obolelima od HIV-a nedostupna savremena terapija\nBeta\t 14. marta 2016. 13:30\nUdruženje gradjana Q-klub, koje se bavi pružanjem podrške ljudima u Srbiji obolelim od HIV-a, zatražio je danas od Ministarstva zdravlja i Republičkog fonda za zdravstveno osiguranje da obezbedjivanjem savremenih terapija unaprede lečenje te infekcije.\n“Srbija nema nove, inovativne lekove iz prve linije terapije prema poslednjim evropskim smernicama. Zbog toksičnosti i neželjenih efekata primene trenutno dostupnih lekova u Srbiji, pacijenti neredovno uzimaju terapiju, što dovodi do pogoršanja zdravstvenog stanja i širenja HIV infekcije”, navodi se u saopštenju tog udruženja.\nPredloženo je proširenje pozitivne liste A sa antiretrovirusnim lekovima (ARV) za lečenje HIV-a koji su registrovani u Srbiji, ali nisu na pozitivnoj listi i na taj način nisu dostupni pacijentima.\n“Postoje inovativne terapije, u skladu sa evropskim smernicama, koje nisu skuplje od onih koje država trenutno plaća. Njihovo uvodjenje na listu ne bi imalo uticaj na povećanje potrošnje RFZO budžeta”, smatra Q-klub.\nUkazano je da je lečenje HIV-a važno ne samo za pacijente kojima terapija omogućava zdrav i neskraćen životni vek, već i za opštu populaciju jer se na taj način u velikoj meri smanjuje rizik za dalje prenošenje infekcije.


Microsoft: Evropske NVO na meti hakerske grupe povezane sa Rusijom – Analiziraj.ba\nMicrosoft: Evropske NVO na meti hakerske grupe povezane sa Rusijom\nSoftwarski gigant saopštio je da je otkrio seriju sajber napada hakera povezanih sa Rusijom\nMeta su bile demokratske institucije, think-thankovi i nepfofitne neveladine organizacije u Evropi, naglašavajući opasnost od mogućeg miješanja u majske izbore za Evropski parlament.\nKako su naveli iz Microsofta, napadi su se dogodili u periodu između septembra i decembra, a mete su bile zaposleni u Njemačkom savjetu za vanjske poslove, potom evropske kancelarije Aspen instituata i German maršal fonda, objavljeno je na web sajtu kompanije.\nNavodi se da su aktivnostima targetirani nalozi više od 100 zaposlenih u Belgiji, Francuskoj, Njemačkoj, Poljskoj, Rumuniji i Srbiji. Napadi su otkriveni preko Microsoftovog objavještajnog centra za prijetnje i Jedinice za digitalni kriminal, saopštila je kompanija. Mnogi napadi potiču od Strontiuma, jedne od najstarijih grupa za sajber špijunažu, koje je ranije povezivana sa ruskom vladom.\nStrontium je takođe poznat pod imenima APT28, Fancy Bear, Sofancy i Pawn Storm sve u zavisnosti kako ih etiketiraju različite bezbjednosne firme i vladini zvaničnici. Firma za sigurnost CrowdStrike navodi da ova grupa sarađuje sa ruskom vojnom obavještajnom službom, poznatom pod imenom GRU.\nMicrosoftova služba za sigurnost AccountGuard (Čuvar naloga) će biti proširena na 12 novih tržišta u Evropi uključujući iu Njemačkpj, Francuskoj i Španiji, da bi pomogli korisnicima u obezbjeđivanju naloga, navela je kompanija.\nMicrosoftova služba će takođe biti dostupna u Švedskoj, Danskoj, Holandiji, Finskoj, Estoniji, Latviji, Litvaniji, Portugaliji i Slovačkoj.\nObjava internet giganta stiže u momentu kada se zavničnici EU pripremaju za pokušaje uplitanja uoči majskih izbora za Evropski parlament, na kojima se očekuje da će desničarske stranke ostvariti značajan uspjeh.


RTV BIR - Karate turnir u okviru "Musalle 2019"\nTradicionalni karate turnir, koji je proteklih godina postao neizostavan dio manifestacije „Musalla“, održan je u malom parku pored rijeke Zdene.\nBorilačke vještine ovog popularnog sporta prisutnima su demonstrirali članovi Karate kluba „Hurije“ i Karate kluba „Omladinac“ iz Gornje Sanice. Prema riječima karate trenera, Kemala Hodžića, karatistima „Hurija“ je čast što sudjeluju na ovakvom sportskom događaju, a zadovoljstvo je izrazio i trener „Omladinca“, Mujaga Selman „Čast nam je da smo u prilici da predstavimo ono što radimo, jer razvijanje i odgajanje mladih u sportskom duhu veoma je bitno za razvoj jedne društvene zajednice“, istakao je Selman.\nGlavni sanski imam, Mirza efendija Žerić, pohvalio je sve učesnike ovog sportskog događaja te istakao kako su svi pobjednici koji žive zdravo i bave se sportskim aktivnostima. Mladi karatisti su ovom prilikom demonstrirali sve ljepote ovog istočnjačkog sporta, predstavili su se u izvođenju kata i borbama.\nEvropska prvakinja Mirnesa Bektaš : Ne volim negativnost, uvijek postoji neki izlaz !\nOko 400 takmičara na karate turniru 'Bugojno open - Dani Ajvatovice'\nViše iz kategorije: « Trka za demokratiju' 14. jula na Vilsonovom šetalištu u Sarajevu\tTuka: I sam sam se iznenadio rezultatom u Monte Carlu »


Seat: Ove godine stiže restilizacija za Ibizu i Aronu - Auto Republika\nSeat: Ove godine stiže restilizacija za Ibizu i Aronu\nSeat mora pripremiti ozbiljna poboljšanja za duo iz B segmenta kojeg su “progutali” mlađi i daleko talentovaniji konkurenti, pre svega oni koji dolaze sa druge strane Pirinejskog planinskog lanca.\nPremijere restilizovane Ibize i Arone biće ujedno i najvažniji događaji za Seat ove godine. Nije tajna da je rukovodstvo proizvođača iz Barselone nezadovoljno komercijalnim uspehom pomenutih modela, te se može očekivati opširnije ažuriranje za ove automobile.\nJoš uvek nije poznato kada ćemo videti unapređenu Ibizu, ali su španski mediji nedavno javili da će Arona biti predstavljena tokom narednog meseca. Na osnovu ranije nastalih špijunskih fotografija, može se zaključiti da će Seat značajno podmladiti Aronu.\nOvaj SUV dobiće nešto drugačiju rešetku, izmenjenu prednju i zadnju svetlosnu grupu, nove odbojnike, a španski brend ponudiće i nove boje, kao i drukčiji izgled felni. U kabini bi trebalo da dođe do upotrebe kvalitetnijih materijala, kao i da se postavi veći ekran za kontrolu informativno-zabavnog sistema.\nKada je reč o paleti motora ponuda će se u suštini zasnivati na 1,0-litarskim TSI pogonskim jedinicima, s tim da će najsnažniji motor u gami ostati 1,5 TSI sa 150 ks. Govori se o mogućoj primeni sistema blagog hibrida, što izgleda potpuno logično, a veruje se i da će se sa restilizacijom Arona oprostiti od dizel agregata. Neko vreme su španski stručni portali najavljivali da će ovaj krosover dobiti TGI motor, ali trenutno o tome ne postoji nikakva zvanična potvrda.\nOstaje da se vidi kakve je promene zamislio Seat za osveženu Ibizu. Podsetimo, peta generacija ovog hečbeka je na sceni od 2017. godine i vreme je za restilizaciju s obzirom na to da je model na polovini životnog ciklusa. Očekuje se da i Ibiza ostane bez dizel motora u ponudi, jer je to trend koji je vrlo snažan u VW grupaciji, dok drugi proizvođači, pre svega Renault i članovi nekadašnjeg PSA nastavljaju da nude dizelaše u gradskim mališanima.\nIzvesno je da će Ibiza zadržati benzinske agregate, ali je pitanje da li će biti dostupna i sa TGI motorom, kao što se veruje da će biti slučaj sa Aronom. Što se tiče vizuelnih promena, očekuje se da Ibiza preuzme stil koji se može videti kod većeg Leona.\ntags: B segment SEAT Seat Arona seat ibiza\nprevious Jubilej u Poljskoj - 2,5 miliona proizvedenih Fiata 500\nnext Novi primerci Audija A8 povučeni zbog korozije u Rusiji


Objavljeno: 12.04.2013, 10:52:37 , 10:54:16\nFiat 500L - nagrada za novi rekord BG Maratona\nZvanično vozilo 26. Beogradskog maratona je Fiat 500L i biće prisutan i na samoj trci koja se održava u nedelju, 21. aprila, saopšteno je danas iz Fiat Automobili Srbija (FAS).\nBEOGRAD - Zvanično vozilo 26. Beogradskog maratona je Fiat 500L i biće prisutan i na samoj trci koja se održava u nedelju, 21. aprila, saopšteno je danas iz Fiat Automobili Srbija (FAS).\nU slučaju obaranja rekorda maratona, pobednik će na poklon dobiti 500L sa paketom opreme Nacionale, navodi se u saopštenju. Ističe se da je Beogradski maraton najveća i najmasovnija tradicionalna sportska manifestacija u Srbiji i zbog toga je proglašena za događaj od posebnog značaja za grad Beograd.\nOve godine će učestvovati takmičari iz pedesetak zemalja sa svih kontinenata.\nTagovi: Fiat 500L, FAS, Beogradski maraton


Savet Vlade Republike Srbije za borbu protiv trgovine ljudima je najznačajnije državno telo u Republici Srbiji za borbu protiv trgovine ljudima, na strateškom nivou, koji je prvi put konstituisan decembra 2005. godine, kao stručno, savetodavno telo Vlade.\nSavetom rukovodi ministar unutrašnjih poslova.\nVlada Republike Srbije je na sednici dana 12.10.2017. godine donela novu Odluku o obrazovanju Saveta za borbu protiv trgovine ljudima (05 broj 02-9933/2017) i imenovanju njenih članova: za predsednika dr Nebojša Stefanović, potpredsenik Vlade i ministar unutrašnjih poslova, a za članove: ministar finansija Dušan Vujović, ministar prosvete, nauke i tehnološkog razvoja Mladen Šarčević, ministar za rad, zapošljavanje, boračka i socijalna pitanja Zoran Đorđević, ministar zdravlja Zoran Lončar i ministar pravde Nela Kuburović.\nPredsednik Saveta za borbu protiv trgovine ljudima i ministar unutrašnjih poslova dr Nebojša Stefanović je 17.10.2017. godine, doneo Rešenje o obrazovanju Radne grupe za sprovođenje i praćenje Strategije prevencije i suzbijanja trgovine ljudima, posebno ženama i decom i zaštite žrtava 2017-2022. godine.\nRadnu grupu čine predstavnici ministarstava i državnih organa, koji poseduju stručna znanja iz oblasti od značaja za sprovođenje Strategije, dok će organizacije civilnog društva koje se bave problemom trgovine ljudima ravnopravno učestvovati u procesu praćenja, izveštavanja i ocenjivanja sprovođenja Strategije.\nU saradnji Kancelarije za saradnju sa civilnim društvom i Ministarstva unutrašnjih poslova 29. 09. 2017. godine, objavljen je Javni poziv za izbor pet organizacija civilnog društva koje će imati učešće u procesu praćenja, izveštavanja i ocenjivanja sprovođenja Strategije. Nakon sprovedenog postupka, izabrane su dve organizacije civilnog društva, ASTRA i ATINA. Na taj način uspostavljeno je partnerstvo između nadležnih državnih organa i civilnog sektora u sprovođenju nacionalne politike prevencije i zaštite žrtava i suzbijanju trgovine ljudima kako na operativnom tako i na strateškom nivou.\nRešenjem Vlade Republike Srbije (24 broj 119-9273/2017, oktobar 2017), za Nacionalnog koordinatora za borbu protiv trgovine ljudima, imenovan je glavni policijski savetnik Mitar Đurašković. Izbor Nacionalnog koordinatora je jedan od preduslova za sprovođenje nove Strategije prevencije i suzbijanja trgovine ljudima, posebno ženama i decom i zaštite žrtava 2017-2022. godine.


RTV\t27.02.2018 17:10\nZdjelar je prošlog vikenda postigao gol u 95. minutu za izjednačenje protiv Zemuna (1:1) posle kojeg je razlika između Zvezde i Partizana povećana na 11 bodova.\n"Ne sećam se kada sam postigao gol u poslednjem minutu. Voleo bih da je bilo drugačije i da je to bio pobedonosni gol za Partizan, jer dobra igra svakog od nas pada u vodu ako nismo pobedili. Igramo sada na dva fronta i svaku utakmicu idemo na pobedu, korak po korak. Možda je velika prednost, ali sam optimista i idemo do kraja. Svaki dan je novo dokazivanje", istakao je fudbaler crno-belih za klupski sajt.\nSvetski prvak sa omladinskom reprezentacijom Srbije istakao je da će njemu i saigračima prijati pauza zbog što bolje pripreme pred utakmicu protiv Radničkog u Nišu u subotu.\n"Prijaće nam da se malo odmorimo i pripremimo za Radnički. Uvek nezgodan protivnik, kao i ostalom svako ko igra protiv Partizana. Imamo dovoljno vremena za analizu i treninge tako da nema srljanja i gledanja unapred. Idemo dan po dan, utakmicu po utakmicu", rekao je Zdjelar.\nUtakmica između Partizana i Radničkog u 25. kolu Super lige igra se u subotu od 14.30 časova na niškom Čairu.


Mascom: Praznična iznenađenja najbolje muzičke prodavnice u gradu | CityMagazine\nMascom: Praznična iznenađenja najbolje muzičke prodavnice u gradu\nMuzički diskovi i ploče su idealni pokloni za praznike. Ako ste u centru grada, ne propustite priliku da svratite do Mascom Store-a u Čumićevom sokačetu i pogledate kakve sve novitete i popuste su nam pripremili ove zime. Sigurni smo da ćete pronaći neka muzička izdanja koja će se svideti vašim članovima porodice i/ili prijateljima, a ako više vole da čitaju, nemate šta da brinete. Čak 50 naslova se trenutno nalaze na popustu u prodavnici.\nSaznajte u našem tekstu kakva je još iznenađenja Mascom priredio za nas početkom 2018.\n„HEROJSKI“ DEJVID BOUVI na 11 CD-ova\nBilo da ga volite kao Zigi Stardasta, Mršavog belog vojvodu ili, prosto, Dejvida Bouvija – jednog od najkompletnijih umetnika na svetskoj sceni – ne postoji period u njegovoj karijeri koji je intrigantniji od albuma koje je snimio krajem sedamdesetih, dok je živeo u berlinskoj četvrti Šoneberg. Iako su snimani potpuno nepretenciozno, bez želje za komercijalnim uspehom, zanimljivo je da je upravo taj period „proizveo“ jedan od Bouvijeh najvećih hitova, bezbroj puta obrađivan od različitih umetnika – Heroes. I zaista, ovo je bio „herojski“ poduhvat, koji je sada objavljen u box setu koji čine 11 CD-ova odnosno 13 LP-ova, pod možda činjenično najtačnijem nazivom A New Career in a New Town.\nOva kolekcija je brilijantni prikaz najumetničkije ere Bouvijeve karijere a prava je šteta što nema i više muzike iz tog perioda u koju bi njegovi fanovi mogli da „zarone“ i uživaju, otkrivajući ga sloj po sloj. Što se rariteta u ovom box setu tiče, oni su zaista fascinantni: poput Baal EP-a (čudne ali i čudesne selekcije melodramatične interpretacije muzičkih priča Bertolda Brehta). Ne iznenađuje što novi miksevi albuma, od kojih je većinu Bouvi odobrio pred svoj dolazak, čine da se zvuk albuma deluje „rasterećenije“. Veći naglasak je na gudačima a perkusije „izbijaju“ na neočekivanim mestima i, jednostavno, sve deluje lakše.\nBox set A New Career in a New Town će od početka 2018. godine moći da se kupi i odvojeno po album ali sigurni smo da je upravo ova verzija idealan poklon za „die hard“ fanove.\nBox set „A New Career in a New Town“ Dejvida Bouvija\nNIKADA OBJAVLJENI SNIMAK GRUPE „EKATARINA VELIKA“\nAlbum Krug, poslednje zvučno zabeleženo svedočanstvo kultne grupe „EKV“, sa akustičnog koncerta održanog u maju 1994. godine u Prištini, svega pola godine pre smrti Milana Mladenovića dugo se smatrao za izgubljen, gotovo „mitski“ snimak. Dvostrukim CD-om, snimkom ovog koncerta, u izdanju „Mascoma“ stavlja se tačka na opus jedne od najznačajnijih domaćih rok grupa i „krug“ se, i zaista, zatvara (nakon izdanja „Iznad grada, snimka sa koncerta iz Sava Centra 1993. godine).\n„Na upravo objavljenom albumu Krug instrumentarijum je sveden na akustičnu gitaru i klavir. Milan i Margita ostali su, posle svega, sami, ali ih to, sudeći po materijalu zabeleženom na ovom dvostrukom koncertnom ostvarenju, nije nimalo pokolebalo u nastojanju da u svakom trenutku daju najbolje od sebe. Očigledno – i ispravno – odlučivši da nove okolnosti prilagode sebi (umesto obrnuto) stvorili su još jednu nadahnutu i blistavu varijaciju EKV za koju je jedino šteta što nije duže potrajala. Svedena na same osnove, isključena iz svega osim mikrofona, muzika EKV prezentovana je u drugačijem obliku, ali sa istim nivoom strasti i potpunog, nesebičnog predavanja. U tom smislu nastup Milana i Margite čiji se snimak nalazi na ovom albumu uzbudljivo je, dirljivo i bez sumnje veoma ekskluzivno svedočanstvo dostojanstvenog smiraja jedne izuzetne karijere“, kaže Aleksandar Žikić, rok kritičar.\nNaš istaknuti vizualni umetnik, Vuk Vidor, koji se družio i sa članovima grupe EKV sarađivao na tri albuma kaže da, za njega nije iznenađenje to što ih slušaju i mlade generacije: „Evidentno je da njihova muzika komunicira sa svima ali je meni jasno zašto komuniciraju i sa mladima: zbog tekstova i muzike koja je beskompromisna. Ta muzika nije lažna, nije formatirana, nije marketinški rađena.. To su vremena kada se radilo iskonski, bez razmišljanja i kalkulacija tako da to jednostavno ostaje“.\nDvostruki CD Krug se nalazi u prodaji na sajtu mascom.rs kao i u Mascom Store u Čumiću kao i u svim renominaranim prodajnim mestima u Srbiji.\nAlbum „Krug“ je snimak sa akustičnog koncerta EKV održanog u maju 1994. godine u Prištini\nGRAFIKE GRUPE EKV PO SPECIJALNOJ CENI\nVuk Vidor, svetski afirmisan umetnik našeg porekla autor je četiri grafike inspirisane čuvenom rok grupom sa ovih prostora EKV, koja istovremeno predstavlja i jedinstven fenomen domaće urbane kulture. Vuk je lično je sarađivao sa grupom EKV kao autor omota i ovom prilikom interpretirao je u mediju grafike naslovne strane albuma Samo par godina za nas, Ljubav i Dum Dum.\nKako kaže, čast mu je bila sa prijateljima iz EKV deli svoje vizuelne ideje i stvara slike koje su intimno vezane za njihov duh i poruke koje su slali preko zvučnika od koncertnih hala do spavaćih soba. Ovim putem oživljena je njihova estetika i predstavljani su mimo njihovog statusa najuticajnijeg rok benda sa ovih prostora, kao umetnički projekat u kojem su učestvovali fotografi, režiseri, slikari i dizajneri. Prema Vukovom priznanju, Milan Mladenović i Margita Stefanović su jasno bili lideri grupe do kraja i, za njega, su nosili imidž te grupe. „S druge strane, Margita je bila jedina devojka, u krajnjoj liniji i grupa se zvala „Ekatarina velika“ i meni je cela ta ženska strana bila privlačnija nego muška tako da sam više kroz Margitu pričao tu priču.“, kaže Vuk.\nEKV grafike Vuka Vidora\nGrafike su inspirisane omotima za albume Ljubav, Dum Dum i Samo par godina za nas, mogu se kupiti pojedinačno ili kao komplet od četiri komada. Upakovane su u originalnu ambalažu, izvedene na grafičkom papiru vrhunskog kvaliteta, sadrže svojeručni potpis umetnika olovkom u margini, sa naznakom rednog broja i ukupnog tiraža. Izražajna likovnost i atraktivan format čine ove grafike idealnim za različite prostorne postavke a tokom decembra i januara grafike EKV-a moći će da se kupe po specijalnoj, 40 odsto nižoj ceni, od šest hiljada dinara.\nU Mascomu su i knjige na popustu\nKao Džastin Biber samo bolji i talentovaniji i simpatičniji i… tako bi glasio opis trenutno najveće svetske (skoro pa) tinejdž senzacije Čarlija Puta. Prvobitno je na sebe skrenuo pažnju viralnim uspehom muzičkih klipova koje je postavljao ja YouTube a slavu je stekao pesmom See You Again koju je napisao, koproducirao i izveo zajedno sa Viz Kalifom za saundtrek filma Paklene ulice 7. Svetski uspeh je došao prirodno, uključujući i debi singl Marvin Gaye, sa Megan Trejnor. Ove godine ima nekoliko mega hitova poput How Long, Attention, Dangerously… a njegov novi album nestrpljivo očekujemo na proleće 2018.\nFleetwood Mac Expanded\nBritansko-američki bluz rok bend osnovan je pre pola veka a sada možete nabaviti dvostruko remastirizovano CD izdanje zajedno sa retkim i neobjavljenim Live i Studio snimcima uključujući alternativnu verziju celog albuma.\nDrugi album engleskog pop dueta objavljen je pre trideset godina i nosi u sebi blagu „antitačersku poruku“, jer je sniman u vreme reizbora Margaret Tačer. Zanimljivo je da se nalazi i u knjizi 1001 album koji morate da čujete pre nego što umrete a visoko je rangiran i među najboljim albumima osamdesetih godina. Melodični dens-pop sasvim sigurno oslikava tu eru a sada ga možete poručiti i u remasterizovanoj verziji.\nRemasterizovana izdanja grupa Fleetwood Mac i Pet Shop Boys možete kupiti u Mascom Store-u\n7 idealnih poklona za ljubitelje nauke\nL’OCCITANE: Skrivena iznenađenja\nZimski darovi iz domaće kuhinje\nIntersport: Moderne i stilizovane u zimskim mesecima david bowie · ekv · mascom · mascom store · muzičke prodavnice · popusti · prodavnica ploča\nIntersport: Moderne i stilizovane u zimskim mesecima\nSajam malih samostalnih izlagača i izdavača


DOŠLI IZ SRBIJE DA KRADU U BIH: UHAPŠENI! – Vakat\nPolicajci Odjeljenja kriminalističke policije iz Bosanske Gradiške jučer su, u saradnji sa Graničnom policijom BiH, uhapsili dvije osobe koje su državljani Srbije, zbog krivičnih djela krađe koja su počinile na području Bosanske Gradiške u prethodnom periodu.Kako saznajemo, uhapšeni su Patricija Đorđević iz Loznice i Ljubiša Popović iz Zemuna.\nĐorđević je osumnjičena da je 17. januara ove godine, iskoristila odsustvo vlasnice porodične kuće u mjestu Rovine, odakle je ukrala oko 1.700 maraka.\nPopović je osumnjičen da je 1. aprila 2017. godine opljačkao zlataru u Vidovdanskoj ulici, kada je iskoristio nepažnju radnice i ukrao dvije zlatne ogrlice, vrijedne ukupno 6.000 maraka. On se predstavio kao policijski inspektor, a sve su snimile nadzorne kamere u radnji.\nDvoje uhapšenih Srbijanaca nisu bili međusobno povezani.\n– O svim činjenicama upoznat je okružni tužilac iz Banje Luke koji je naložio da se osumnjičeni nakon ispitivanja puste na slobodu i da se nastavi sa preduzimanjem radnji u cilju dokumentovanja ovih krivičnih djela, ili eventualno drugih djela koja se mogu dovesti u vezu sa njima. U redovnoj proceduri biće dostavljen izvještaj – kazao je danas načelnik Policijske uprave Bosanska Gradiška Miloš Brkić.


Počeo prvi Nacionalni urbani forum Srbije – Studio B\nPočeo prvi Nacionalni urbani forum Srbije tanjug\nObjavljeno: 11.04.2022. 12:28 Izmenjeno: 11.04.2022. 12:28\nNacionalni urbani forum održava se u beogradskoj Palati Srbija i biće završen u utorak.\nPrvi Nacionalni urbani forum čija je tema održivi urbani razvoj započeo je sa radom danas uz oko 300 učesnika među kojima su predstavnici UN, ministarstava, gradova i opština, organizacija civilnog društva i akademske javnosti.\nDvodnevni skup iza koga stoje Ministarstvo građevinarstva, UN i UN Habitat, kao i Stalna konferencija gradova i opština (SKGO) prilika je da se razmene mišljenja i predlože rešenja u polju urbanog razvoja pred svetski forum koji se u junu održava u poljskim Katovicama.\nMinistar građevinarstva, saobraćaja i infrastrukture Tomislav Momirović istakao je da se Forum održava u skladu sa preporukama UN Habitata, te da je prepoznat u Strategiji održivog urbanog razvoja koji je usvojila Vlada Srbije.\n„Drago mi je da je interesovanje za temu urbanog razvoja, i za nacionalni urbani forum potvrđeno velikim brojem učesnika. Među 300 učesnika ovog foruma je najviše predstavnika lokalnih samouprava jer se politika urbanog razvoja sprovodi prvenstveno na lokalu“, rekao je on.\nDodao je da je zadovoljan i prisustvom velikog broja predstavnika državne uprave, civilnog sektora, stručnih urbanističkih preduzeća, kao i međunarodnog i akademskog sektora.\n„Siguran sam da će uravnotežena struktura učesnika foruma omogućiti sadržajan i konstruktivan dijalog koji će dovesti do korisnih zaključaka za unapređenje urbanog razvoja u Srbiji“, poručio je Momirović.\nDodao je da Srbija pridaje posebnu pažnju multilateralnoj saradnji.\nPodsetio je da je u februaru usvojena nacionalna Strategija za podsticanje ulaganja u obnovu nacionalnog fonda zgrada, da je pred usvajanjem i nacionalna Stambena strategija, a u izradi je i nacionalna arhitektonska strategija.\nVideo porukom održavanje foruma pozdravila je i šefica UN Habitata Maimune Mod Šerif koja je podsetila da saradnja sa Srbijom ima dugu istoriju, te da je održavanje foruma dogovoreno prilikom prošlogodišnje posete Beogradu.\nOna je čestitala na dobro urađen poslu oko Foruma i istakla veliku posvećenost Srbije ciljevima održive urbanizacije.\n„Posvećena sam jacanju odnosa UN Habitata i Srbije, u okviru šire saradnje UN sa Srbijom. Sa timom UN u Srbiji, UN Habitat je na raspolaganju da podrži napore na adekvatnom razvoju gradova u Srbiji“, rekla je ona.\nPoručila je i da dobro planirana i realizovana urbanizacija ima veliku ulogu u vreme oporavka od pandemije kovida, krize oko promene klime, kao i ratnih konflikata u blizini.\nIstakla je da se raduje što će Srbija u Katovicama predstaviti primere 11 javnih prostora u procesu urbanizacije, a pored Beograda primeri su i iz drugih gradova srednje veličine.\nStalna koordinatorka UN u Srbiji Fransoaz Žakob istakla je da će preporuke nacionalnog urbanog foruma biti ključne za oblikovanje održive urbane agende u Sbiji, a tako i smernice za novu vladu koja će voditi održivi razvoj zemlje.\nOna je rekla da je posvećenost Vlade Srbije, nadležnog ministarstva, SKGO i lokalnih samouprava od ključnog značaja za razvoj od strategije do realnosti na terenu.\nDodala je da su partneri u naporu da gradovi postanu bolja i bezbednija mesta nevladine organizacije i predstavnici akademske zajednice.\nŽakob je naglasila da je održivu urbanu agendu nepohodno utemeljiti i u krupnijoj – agendi za zelenu transformaciju.\nOna je ocenila da su finansije kod održivog urbanog razvoja ključ strategija i da se treba osloniti na mešavinu javnih i privatnih investicija i izvora prihoda.\nKao primer ekstremne urbane koncentracije u Srbiji navela je Beograd u kome je 32 posto stanovnika Srbije i 40 posto BDP-a što dovodi do više urbanih problema u glavnom gradu dok javna struktura u manjim gradovima postaje neodrživa zbog manjka stanovnika.\nIstakla je da značajno mesto mora imati i privatni sektor kao temelj socijalnog i ekonomskog tkanja društva sa kojim se deli upravljanje urbanim prostorom.\nNaglasila je da ulogu tog sektora vidi i u učešću u javnim raspravama, razvoju politika, kao i odogovornosti koju mora da ponese za svoj doprinos održivom razvoju gradova.\nKao ključnu ocenila je i ulogu udruženih građana koji su kroz građanski aktivizam uključeni u konsultacije javnosti.\nGeneralni sekretar SKGO Nikola Tarbuk naglasio je da naši gradovi i opštine gledaju da se prilagode novom kontekstu i potrebama, kako bi dostigli stepen održivog razvoja.\nUkazao je da je uloga SKGO da pomogne dijalog lokalnih i nacionalnih vlasti, kako bi se usaglašavanjem postigla celishodnost poltika i održivost razvoja.\nNaglasio je da su urbanizam i stanovanje veoma bitni sektori za gradove i opštine, i dodao da SKGO na više načina pomaže lokalnim samoupravama u tim oblastima.\nIstakao je dobre rezultate saradnje sa UN, posebno oko rešavanja stambenog položaja Roma, kao i ponos partnerskom saradnjom Ministarstvo građevinarstva što je obrazoložio kroz više primera.\nUz opasku da se svetski forum po prvi put održava u Istočnoj Evropi on je taj predstojeći skup ocenio kao priliku za razmenu iskustava, razgovor o izazovima, i prostor za iznošenje primera dobre prakse.\n„Verujem da ćemo ovde zajedno doći do novih ideja i rešenja, koji će biti primeljivi kako kod nas tako i u regionu“, rekao je on i dodao da je jedan od poslova beogradskog foruma da definiše primere dobre prakse.


Danas protest ispred Vlade Srbije zbog pritiska na novinare N1 - Društvo - Dnevni list Danas\nPočetna » Društvo » Danas protest ispred Vlade Srbije zbog pritiska na novinare N1\nDanas protest ispred Vlade Srbije zbog pritiska na novinare N1\nGrupa za slobodu medija održaće danas u 18.00 sati protest ispred zgrade Vlade Srbije povodom toga što su dve maskirane osobe – „fantomi“, ubacile 500 letaka u dvorište zgrade Televizije N1.\n4Piše: Beta 16. oktobra 2019. 08.37\n„Na lecima je ispisano ‘Republika Srbija, doviđenja. Dobrodošli u Luksemburg’, što je sasvim jasna poruka da novinari koje režim ne uspeva da kontroliše, nisu dobrodošli u Srbiji, da za njih nema mesta ovde i da bi ih trebalo proterati, izbrisati, onemogućiti“, ocenjeno je u saopštenju neformalne Grupe za slobodu medija.\n„Znamo šta se dogodilo kad su se fantomi prvi put pojavili, pre tri i po godine u Savamali, pa nam je i ta poruka sasvim jasna: sravniti sa zemljom“, piše u tekstu.\nGrupa za slobodu medija je osudila napade, pritiske i zastrašivanje novinara u Srbiji i uputila zahtev nadležnim institucijama da otkrije ko vrši pritisak na N1, i ko su nalogodavci, ali policija zasad to nije uspela.\n„Zahtevamo i da najviši državni zvaničnici prestanu da vređaju i diskriminišu nezavisne medije i novinare i kreiraju atmosferu linča u kojoj nijedan nezavisni novinar nije siguran“, piše u saopštenju.\nGrupa za slobodu medija podsetila je to nije prvi incident u vezi sa televizijom N1 „koja se najdalje i najviše čuje kad izveštava o onome o čemu režimski mediji ćute“.\nPrema Bazi podataka NUNS o napadima na novinare, ove godine je do kraja septembra zabeleženo 89 incidenata.\n„Ovi napadi događaju se kao logična posledica organizovane hajke koju inspiriše vrh vlasti potpomognut tabloidima“, ocenjeno je u saopštenju.\n„Pozivamo sve novinare i građane da se solidarno okupimo u 18 sati, u sredu 16. oktobra, ispred zgrade Vlade Srbije u Nemanjinoj 11 i pokažemo da nećemo dozvoliti da se novinarstvo i sloboda govora proteruju iz Srbije. Novinari i građani Srbije moraju da ustanu protiv fantoma!“, piše na kraju saopštenja Grupe za slobodu medija koju čini više od 200 organizacija i pojedinaca iz medijskog i nevladinog sektora.\nN1, Novinari, Protest\n16. oktobra 2019. u 09.58\nKako bi bilo da vi pocnete da placate svoje obaveze prema Srbiji?\n29. januara 2020. u 14.26\nNa koga mislis? Na Acu Vučića i kompaniju ili na ove poštene ljude koji rade u interesu javnosti?\nUvek sam se divio beskicmenjacima koji napadaju nezasticene a na strani su uzurpatora. To nije lako, zar ne?\n16. oktobra 2019. u 10.04\nPink, , Informer,,nije po vašemu zastrašivanje, našle se neke budale, iste kao one ispred Pinka i Informera, samo zato što nije po vašoj volji, gledam N1, znam o čemu pričaju, gledam Pink znam o čemu pričaju, rešenje , ne gledam više ni N1, a ni Pink ,\n16. oktobra 2019. u 10.24\nJoš jače treba napadati vlast. Samo skratite izjave AV.


Sutra počinje 34. Međunarodni sajam turizma - Bizlife.rs\nSutra počinje 34. Međunarodni sajam turizma\n11:49 Beograd, 22.02.2012.\nNa Beogradskom sajmu u četvrtak počinje 34. Međunarodni sajam turizma, tokom koga će posetioci imati priliku da odaberu željenu destinaciju za odmor po cenama nižim i do 25 odsto.\nNa sajmu će se učestvovati 880 izlagača iz 46 zemalja, po prvi put će se predstaviti Nemačka, Češka i Izrael.\nZemlja partner sajma je Turska, koja zauzima sedmo mesto po posećenosti u svetu, sa prošlogodišnjom posetom od 31,5 miliona turista od kojih je 138.000 iz Srbije.\nNa sajam će doći 60 stranih turoperatora, medija i agencija za odnose sa javnošću iz 12 zemalja koji će širiti pozitivnu sliku o Srbiji i nuditi turističke aranžmane iz naše ponude. Sa našom turističkom ponudom će se upoznati gosti iz Velike Britanije, Italije, Španije, Belgije, Holandije i dr, a po prvi put ćemo ugostiti i dva turoperatera i dva novinara iz Kine.\nDirektor Turističke organizacije Beograda Dejan Veselinov kaže da će tokom Sajma, privreda prestonice, pre svega vlasnici hotela i hostela osetiti sve dobrobiti ove manifestacije.\n– Snabdeli smo sve informativne centre, kao i smeštajne objekte mapama i vodičima kako bi se gosti osećali prijatno u srpskoj prestonici, a za sve goste biće organizovano besplatno razgledanje grada pod imenom “Svetla Beograda” – kaže Veselinov.\nU Hali 1A biće smešten štand “Super odmora”,na kom će biti postavljena maketa Ajfelove kule, visine tri metra, pored koje će posetioci moći da se slikaju.\nSajam turizma će otvoriti generalni sektetar Svetske turističke organizacije Taleb Rifai, a uporedo će se održati sajam vina, hotelske opreme i suvenira. Za posetioce sajam je sutra otvoren od od 10 do 18, drugog i trećeg dana od 10 do 19, a poslednjeg dana, u nedelju od 10 do 17 sati. Cena ulaznice je 300 dinara.


Šta je nama Evropa? O važnosti reformi za Srbiju | Talas.rs\nIako smo pomislili da se Evropska unija ne bavi dovoljno situacijom u Srbiji, a sve zbog prećutne podrške i potrebe da se reši pitanje Kosova, najnoviji izveštaj Evropske komisije nas demantuje.\nKoliko god nekad mislili da Zapad nije više toliko zainteresovan za političku situaciju i sve ono što se danas dešava u Vučićevoj Srbiji, varamo se. Strane diplomatske misije pažjivo prate dešavanja i o tome izveštavaju svoje matične zemlje, a one u skladu sa svojim interesima reaguju i na ugroženost slobode medija, i na odsustvo reformi i sve druge manjkavosti našeg društva.\nU procesu integracija, zaboravili smo šta je nama Evropa\nO tome najbolje svedoči i ovaj već pomenuti izveštaj Evropske komisije koji je izazvao neočekivano oštre reakcije domaćih vlasti. Iako govore da ih je izveštaj zabavio, činjenica da se njime toliko bave navodi me na samo jedan zaključak, a to je da vlast nikako nije dobro podnela ono što se u izveštaju nalazi.\nKako se rešavanje pitanja Kosova nametnulo kao goruća tema poslednjih meseci, a sve druge su ostavljene po strani, tako me je ovaj izveštaj EU podsetio da se Srbija i dalje nalazi u procesu pristupnih pregovora na koje gotovo da smo zaboravili.\nMeđutim, Evropa se danas u domaćoj javnosti svodi na to koliko je Srbija poglavlja otvorila ili zatvorila, šta piše u izveštajima, da li smo limitirano napredovali, stagnirali ili nazadovali. U celom tom procesu, čini mi se da smo zaboravili šta je nama Evropa i zašto idemo putem Evropske unije.\nZbog koga treba da sprovodimo reforme?\nTom zaboravu je izuzetan doprinos dala i aktuelna vlast koja je svojim pogrešnim shvatanjem evropskih integracija udaljila i Evropu i evropske vrednosti od građana Srbije. Iako su nosioci vlasti nakon poslednjeg izveštaja Evropske komisije rekli kako on zapravo nije ni bitan jer mi reforme sprovodimo zbog sebe, a ne zbog EU.\nAli, utisak je da aktulena vlast ’sprovodi’ reforme jedino zbog Evropske unije i broja poglavlja koja će biti otvorena, a ne zbog građana i boljeg života u Srbiji. Istovremeno, ministri u vladi Srbije i tabloidi bliski vladajućem režimu ujutru nam govore kako Evropska unija propada i kako i nije baš najbolja, a popodne predsednik Srbije govori da nam je ipak mesto tamo.\nU tom sukobu vlasti same sa sobom, njeni predstavnici i dalje ne mogu da se odluče da li zastupaju politiku i ideje srpskih radikala ili evropske ideje i vrednosti koje su možda samo iskoristili kako bi osvojili vlast te 2012. godine.\nNa najvećem gubitku su građani Srbije\nZbog takvih unutrašnjih sukoba dva Vučića i dva Dačića, a onda i nekoliko Vulina i Palmi, danas u Srbiji najviše gube njeni građani. Dezorijentisana spoljna politika, odsustvo jasne ideje o putu srpskog društva i toga gde bi ono trebalo da pripada, ponovo će nas učiniti periferijom sveta odakle ne odlaze više samo najbolji, već svi koji žele samo jednu stvar – život u uređenom sistemu gde se znaju pravila igre.\nU prilog tezi da vlast ne sprovodi nikakve reforme zbog nas, već samo zbog onoga što će se naći u izveštaju EU o pristupanju Srbije, govori i jučerašnji sastanak predsednika Vučića, predsednice parlamenta, ambasadora EU u Srbiji i predstavnika civilnog društva.\nDobro je da se takvi sastanci češće dešavaju, ali oni su tek posledica kritika međunarodne javnosti na ono što se dešava u Srbiji. Da je vlast redovno i pažljivo čitala ono što piše u izveštajima zarad napretka našeg društva, verovatno se danas ne bismo ni našli u poziciji u kojoj se nalazimo.\nVučićevo i Gojkovićkino shvatanje demokratije\nSad odjednom čujemo predsednicu parlamenta koja kaže kako će raditi na unapređenju atmosfere dijaloga u Skupštini, da će se smanjiti broj zakona po hitnom postupku i da više nećemo gledati amandmansku opstrukciju parlamenta od strane same vlasti. Sa druge strane, predsednik Vučić je ponudio zgradu Predsedništva kao mesto održavanja svih događaja koji bi možda bili zabranjeni u nekim lokalnim samoupravama.\nNa taj način Vučić pokazuje da on prvo ne razume svoju funkciju predsednika, da na taj način pokazuje značaj svoje lične vlasti, a još pokušava da pokaže da mu je stalo do dijaloga i demokratije dok njegovi lokalni šerifi sprovode strahovladu.\nOvakvo Vučićevo i Gojkovićkino shvatanje demokratije, Evrope, dijaloga i slobode nanosi nemerljivu štetu izgradnji demokratije, ali pokazuje i nerazumevanje Evropske unije i njenih vrednosti. Kako onda uopšte očekivati da će nas takvi ljudi odvesti put Evrope ako u nju i njene vrednosti ne veruju? Za početak ne bi bilo loše da prvo verujemo u ono čemu želimo sutra da pripadamo.\nIako ne znamo da li ćemo i kada postati deo EU, pokušavam da zamislim kako bi naša realnost izgledala da nema procesa pregovora koji podrazumevaju da izgradite makar nešto što liči na pravnu državu i vladavinu prava, institucije i sve ono što spada u evropske vrednosti i ideje.\nPročitajte i: Srbija Evropa, dobra priča\nTAGS: Aleksandar Vučić Evropa Evropska komisija kosovo pregovori Priština


On je dodao da se radovi obavljaju na osnovu odluke Skupštine Brčko distrikta BiH o preusmjeravanju sredstava viška prihoda nad rashodima Javnog preduzeća „Putevi Brčko“.\nDanas je počelo asfaltiranje dionice u Donjem Breziku, od Pirometala prema kružnom toku na Ilićki, ukupne dužine 2260 m. Ukupna vrijednost ovog dijela projekta iznosi oko 660.000 KM. Radi se skidanje postojećeg oštećenog i izrada novog nosivog i habajućeg sloja, sanacija i uređenje oborinskeodvodnje, zamjena oštećenih slivnika, popravka pješačkih staza te nova horizontalna saobraćajna signalizacija.\nRanije je završena dionica rehabilitacije M14.1 (kružni tok Bolnica do radara na Gluhakovcu) za 562.000 KM, dionica R460 (od pruge ispod Bukvika do mosta na Tinji) za iznos 480.000 KM, a u završnoj fazi je ugovaranje dionice R460 (kružni tok Fis prema Bukviku) za oko 450.000 KM.\n„Jako je važno za stanovnike ovog dijela Brčkog da će se uz ovaj projekat graditi i nova pješačka staza od potoka Blizna prema Majevičkoj kući u naselju Brezik“, rekao je Milić.\nDirektor „Bijeljina put“, koji je izvođač radova, Nemanja Đaković istakao je da se radovi izvode planiranom dinamikom i da će biti završeni do kraja mjeseca.\n„Do kraja ovog mjeseca planiramo završetak rehabilitacije kompletnog putnog pravca M14, od Ilićke do Pirometala. Prva faza asfaltiranja odvija se pod privremenom obustavom saobraćaja dok će tokomzavršnefazeasfaltiranjapar dana bititotalnaobustavasaobraćaja. Zamolio bih učesnike u saobraćaju za malo strpljenja dok traje izvođenje radova. Ovaj projekat pokazuje još jednu korektnu saradnju sa JP „Putevi Brčko“ i Vladom Brčko distrikta“, dodao je Đaković.\nGradonačelnik Siniša Milić rekao je novinarima da je osim spomenutih radova na rehabilitaciji puteva koje investira JP „Putevi Brčko“, u ovoj godini Odjeljenje za javne poslove Vlade Brčko distrikta BiH investiralo ili pripremilo za realizaciju projekte u vrijednosti od 6.500.000 KM.\nČubrilović i Milić o izmjeni zakonskih rješenja od značaja za građane Brčkog, trasi autoputa i privrednoj saradnji